Gerak Tubuh Badan Pesakit Boleh Membantu Di Dalam Mendiagnosa Penyakit, Kata Pakar Homeopati

Sejajar dengan usaha Kementerian Kesihatan bagi mengintegrasikan Perubatan Komplimentari dan Tradisional ke dalam sektor penjagaan kesihatan kerajaan dan swasta, Cyberjaya University College of Medical Sciences (CUCMS) telah menganjurkan Professional Homeopathy Seminar Series di Kampus Cyberjaya dengan tujuan untuk berkongsi perkembangan terkini di dalam terapi homeopati bersama pengamalnya.

Prof. Dr. Ajit Kulkarni, Pengarah Homoeopathic Research Institute & Clinic, Satara & Pune, telah dijemput sebagai speaker di seminar tersebut. Beliau mempunyai pengalaman yang luas berucap di seminar dianjurkan seluruh dunia dan dikenali sebagai pengamal inovatif bagi Homeopati.

Prof. Dr. Ajit Kulkarni berkata, “Homeopati juga dikenali sebagai mempunyai falsafah keseluruhan yang mengambil kira minda-tubuh sebagai suatu sistem yang bergabung. Seorang pengamal homeopati boleh menjalankan temuramah mendalam yang tidak saja menjurus kepada simptom, tetapi juga peribadi pesakit dan tindakbalas kelakuan.”

Seminar satu hari tersebut membincangkan dua topik utama di dalam dunia Homeopati – Bahasa Tubuh Badan dan Posologi Homeopati. Berdasarkan model komunikasi Profesor Albert Mehrabian’s, tujuh peratus daripada pesanan berkaitan perasaan dan sikap adalah melalui perkataan yang disebut, 38% pesanan adalah dalam bentuk paralinguistik dan 55% pesanan adalah dalam bentuk ekspresi muka. Bahasa tubuh badan adalah komponen penting di dalam Homeopati bagi menerokai seseorang secara keseluruhan.

Dr. Ajit menyatakan komunikasi berkesan adalah proses dua-hala dan ia melibatkan komunikasi lisan dan bukan lisan. Komunikasi bukan lisan memainkan peranan penting dan ia membantu meningkatkan pesanan lisan apabila seseorang bertindakbalas menerusi gerak badan, postur, ekspresi muka, hubungan mata dan modulasi di dalam suara dan jarak. Reaksi tersebut membantu pengamal homeopati memeriksa perwatakan pesakan dan tingkahlaku sebagai sebahagian daripada proses diagnostik.
Di samping itu, topik-topik yang dibincangkan termasuk Posologi Homeopati, sains dos dengan pemilihan remedi dan jadual pengulangan. Ia adalah amat penting untuk memberi dos minima yang betul bagi menstimulasikan sistem imunisasi badan ke tahap optimum bagi mengatasi simptom.

Dr. Ibrahim Usman Mhaisker, Dekan CUCMS Fakulti Perubatan Komplimentari dan Tradisional berkata, “Remedi homeopati bertujuan bagi membantu dan merawat penyakit. Dengan menggunakan bahan aktif sebagai stimulant untuk badan bagi bertindak dan mencetuskan sistem imunisasi badan ke tahap optimum dan meningkatkan prestasi tubuh badan.”
[box type=”info” align=”” class=”” width=””]ABOUT CYBERJAYA UNIVERSITY COLLEGE OF MEDICAL SCIENCES
Cyberjaya University College of Medical Sciences is a top tier university in Malaysia that focuses on niche healthcare programmes. The university has been rated as Tier-5 (Excellent) by the Malaysian Qualifications Agency. Strategically located on a modern, fully equipped 5-acre campus at the heart of Cyberjaya, the university currently has over 3500 students who are enrolled in more than 20 programmes ranging from degree to postgraduate research courses in areas such as medicine, pharmaceutical sciences, psychology, homeopathic medical sciences, physiotherapy, occupational safety and health, biomedical engineering technology, paramedical sciences and more. The university can be contacted at +603 8313 7000 or via email at [email protected][/box]


“Bukan main aktif lagi baby dalam perut ni. Dari tadi asyik menendang. Apa agaknya yang kamu cuba beritahu Mama?”
Merasa tendangan bayi dalam kandungan adalah antara perasaan yang begitu indah dan sukar digambarkan oleh seorang wanita yang bakal bergelar ibu.

Biasanya tendangan bayi dalam kandungan ini dapat mula dirasakan oleh ibu pada usia kehamilan 24 minggu. Namun sesetengah wanita mungkin dapat merasakannya lebih awal, terutamanya wanita yang pernah mengandung sebelum ini.
Pernahkah anda terfikir kenapa bayi menendang dan adakah mungkin memberi reaksi terhadap apa yang kita lakukan?

Aktif Menendang Dalam Perut, Ini 9 Perkara Bayi Cuba Beritahu Mama
1. “Saya sihat”
Apabila usia kandungan mencapai usia 24 minggu, jururawat akan memberi tugasan kepada Mama untuk mengira gerakan bayi setiap hari. Ini kerana ia merupakan petanda aras yang penting dalam menentukan kesihatan bayi.

Penting untuk Mama mengetahui apakah corak tendangan bayi yang normal setiap hari. Umumnya bayi yang lebih sihat adalah bayi yang aktif bergerak. Namun jangan pula risau jika bayi anda kurang bergerak berbanding kandungan orang lain. Sifat bayi adalah unik dan mereka bergerak mengikut cara mereka yang tersendiri.

2.  “Mama pun OK”
Selain kesihatan bayi, keaktifan bayi dalam kandungan juga boleh menjadi petanda kesihatan Mama. Sekiranya Mama terlalu penat atau stres, corak gerakan bayi dalam kandungan mungkin akan terganggu dan selalunya berkurang.
Begitu juga jika Mama tak sihat, tak berselera makan, atau kurang berehat.
Foto Kredit: healthline.com
3. “Bisingnya…!”
Menurut HealthLine.com, bayi dalam kandungan sudah dapat mendengar sekitar usia 18-24 minggu. Bayi amat sensitif terhadap bunyi-bunyian tertentu yang mungkin kita sendiri tak perasan.
Selalunya, bunyi bising boleh mencetuskan reaksi pergerakan dan tendangan bayi dalam kandungan. Ada bayi yang sukakannya, atau ada juga yang berasa sedikit takut dengan bunyi tersebut.
Foto Kredit: Buzzfeed.com
4. “Saya nampak cahaya!”
Walaupun kelopak mata bayi masih tertutup, bayi dalam kandungan sebenarnya sudah dapat melihat cahaya yang tersaring dari luar perut ibu, seperti yang dinyatakan dalam BabyCenter.com.
Anda boleh cuba menghalakan lampu suluh ke arah perut anda sekitar minggu ke-22. Dalam beberapa ketika, anda mungkin akan merasakan sedikit tendangan atau gerakan halus sebagai reaksi terhadap cahaya itu!
Foto Kredit: Screengrab dari YouTube
5. “Pedasnya makanan yang Mama makan”
Bila kita ‘makan untuk 2 orang’, apa yang Mama makan tentu sedikit sebanyak akan memberi kesan kepada bayi dalam kandungan.
Menurut BabyGaga.com, makanan pedas terutamanya boleh membuat bayi anda memberi reaksi terhadap makanan tersebut. Dan reaksi ini lazimnya adalah dalam bentuk tendangan.
http://discovermagazine.com/
6. “Saya suka dengar suara Mama & Papa”
Tendangan bayi yang paling membuat Mama dan Papa teruja pastinya apabila bayi memberi tindakbalas ketika anda bercakap atau berbual dengannya. Ia seolah-olah berbicara dengan Mama dan Papa, kan?
Tidak dinafikan lagi, bercakap dengan bayi dalam kandungan memang banyak manfaatnya. Suara inilah yang akan membuat bayi berasa selamat dan senang. Bahkan, ketika lahir nanti bayi sebenarnya sudahpun mengenali intonasi suara Mama!
Foto Kredit: netdoctor.co.uk
7. “Saya tengah bersenam macam Mama”
Senaman ketika hamil amat digalakkan, namun ia perlu dilakukan dengan berhati-hati. Tahukah anda, apabila degupan jantung ibu meningkat setelah melakukan senaman, kemungkinan besar bayi juga akan memberi respon terhadap aktiviti ini.
Seolah-olah mengajak Mama bersenam bersama, bayi juga akan menendang, berpusing, menumbuk, dan bergerak-gerak di dalam perut. Setelah Mama cool down dan berehat, bayi juga akan berehat.
Foto Kredit: mommi.com
8. “Makanan buat saya aktif”
Perasan tak, selepas anda makan, terutamanya makanan yang manis atau sejuk, bayi juga akan mula aktif menendang.
Kadang-kadang masa mengandung memang teringin nak makan macam-macam, tapi kena beringat juga ya. Seeloknya pilihlah alternatif snek yang lebih sihat seperti buah-buahan dan kekacang.
Foto Kredit: babbyy.com
9. “Mama mesti bersedia untuk berjaga malam”
Kebanyakan bayi memang suka ‘berparti’ dalam perut Mama pada waktu malam. Waktu kegemaran mereka biasanya adalah jam 9 malam hingga 1 tengah malam.
Ada pendapat yang mengaitkannya dengan penurunan paras gula dalam tubuh Mama pada waktu tersebut. Namun, ada juga  pendapat yang mengatakan bahawa ia adalah sebagai persediaan buat ibu untuk berjaga malam apabila bayi lahir. Tak adalah jadi ‘zombie’ sangat nanti!

Respon Ibu Buat Bayi Bahagia
Tendangan bayi dalam kandungan menjadi sebahagian daripada episod kehamilan yang sangat mengujakan buat Mama. Ia seolah-olah menghubungkan 2 insan ini secara telepati, tanpa mendengar suara dan tanpa melihat wajah. Ia menguatkan kecintaan Mama terhadap bayi walaupun ia masih belum dilahirkan ke dunia.
Apabila bayi menendang, biasanya ibu akan merespon dengan bercakap dengannya dan mengusap-usap perutnya. Begitulah indahnya hubungan yang tidak bersempadan ini!


‘Geram Sebab Selalu Nangis’- Padah Cubit Bayi 10 Bulan, Wanita Didenda RM6,000

Padah kerana terlampau emosi, hari ini, akibat mencubit kedua-dua belah telinga seorang bayi lelaki, anak jirannya yang berusia 10 bulan sehingga mengalami kesan lebam, seorang suri rumah didenda RM6,000 atau penjara tiga bulan oleh Mahkamah Sesyen di Kuala Lumpur.
GERAM SEBAB SELALU MENANGIS

Hakim Mahyon Talib menjatuhkan hukuman itu ke atas Noor Aziana A. Samad, 33, selepas dia mengaku bersalah atas pertuduhan yang dibacakan jurubahasa mahkamah terhadapnya.
Menurut laporan Harian Metro, ketika ditanya Mahyon alasan tertuduh mencubit telinga bayi berkenaan, Noor Aziana menjawab “Saya berasa geram kerana mangsa sentiasa menangis dan keadaan rumah tiada air pada masa itu,“.

Ibu tiga anak itu didakwa melakukan kesalahan terhadap bayi lelaki tersebut sehingga menyebabkan kecederaan pada kedua-dua belah telinga mangsa di sebuah rumah di Taman Melati, Wangsa Maju di Kuala Lumpur pada 2 petang, 5 Mac lalu. Dia dituduh mengikut Seksyen 31(1)(a) Akta Kanak-Kanak 2001 yang memperuntukkan hukuman denda maksimum RM50,000 atau penjara maksimum 20 tahun atau kedua-duanya.

CUBIT SEHINGGA LEBAM

Timbalan Pendakwa Raya Nurliyana Mohd Jafri memohon hukuman setimpal terhadap tertuduh dengan mengambil kira mangsa dalam kes ini adalah bayi.
Menurutnya, tindakan tertuduh mencubit telinga bayi berusia 10 bulan sehingga menyebabkan kesan lebam adalah tidak wajar kerana mangsa tidak berdosa.
“Tertuduh mempunyai anak kecil seharusnya dia menjaga mangsa seperti anaknya sendiri dan bukannya melakukan perbuatan tersebut,” katanya.
Noor Aziana yang tidak diwakili peguam merayu hukuman denda dengan alasan mempunyai anak kecil berusia setahun serta dia tidak bekerja. Berdasarkan fakta kes, semasa pengadu iaitu ibu mangsa ingin mengambil anaknya dari rumah tertuduh terdapat kesan lebam pada kedua-dua belah telinga dan luka pada dahi serta tangan kiri mangsa.
Pengadu telah bertanya kepada tertuduh dan diberitahu anaknya yang menggigit mangsa. Namun, selepas pengadu memberitahu yang dia mahu membuat laporan polis, tertuduh terus mengaku mencubit mangsa kerana bayi itu menangis selain tertekan dengan keadaan di rumahnya yang tiada air selain gagal mengawal kemarahan.
Sumber: Harian Metro


Bantuan RM3000 Bagi Pemilik Perniagaan Kecil (PKS) Melalui Geran Khas Prihatin. Ini Cara Permohonan & Semakan

Khas untuk pemilik perniagaan yang menjalankan Perusahaan Kecil dan Sederhana (PKS) mikro, kerajaan menawarkan bantuan secara one-off RM3000 melalui Geran Khas Prihatin kepada yang layak.
Ia bertujuan meringankan beban kewangan perniagaan khususnya yang terjejas akibat COVID-19.

Permohonan online dibuka mulai 1-15 Mei di portal LHDNM
(https://gkp.hasil.gov.my)

Berikut adalah info lanjut mengenainya.

Syarat Kelayakan Geran Khas Prihatin
1. Pemohon mestilah berstatus warganegara Malaysia; dan
2. Pemohon yang menjalankan Perusahaan Kecil & Sederhana (PKS) mikro seperti berikut:

Jumlah jualan atau perolehan tahunan kurang daripada
RM300,000; dan
Jumlah pekerja kurang daripada 5 orang, tidak termasuk pemilik;
dan

3. Berdaftar dengan Lembaga Hasil Dalam Negeri Malaysia (LHDNM)
atau Pihak Berkuasa Tempatan (PBT) atau Suruhanjaya Syarikat
Malaysia (SSM) sebelum atau pada 31 Disember 2019; dan
4. Masih aktif menjalankan perniagaan semasa permohonan dibuat; dan
5. Semakan silang data dengan agensi yang dilantik oleh Kementerian
Kewangan Malaysia.
Berapakah nilai Geran Khas PRIHATIN?
Jumlah nilai Geran Khas PRIHATIN adalah RM3,000 yang akan dibayar
secara one-off.

Pakej Rangsangan Ekonomi Prihatin Rakyat (Prihatin PKS)Video Soalan Lazim Geran Khas Prihatin (GKP)
Posted by Lembaga Hasil Dalam Negeri Malaysia on Friday, May 1, 2020

Cara Permohonan Geran Khas PRIHATIN
Permohonan boleh dibuat secara dalam talian melalui Portal GKP
(https://gkp.hasil.gov.my) yang disediakan oleh LHDNM.

Berikut adalah cara permohonan yang dilampirkan melalui Panduan Pengguna oleh Portal LHDM.

Cara Semakan Geran Khas Prihatin
Keputusan / status permohonan dijangka akan diketahui pada minggu pertama bulan Jun 2020 ini.
Pembayaran akan dikreditkan melalui akaun bank yang disertakan dalam borang permohonan.
Maklumat Lanjut
Untuk maklumat lanjut, layari laman web rasmi LHDN dan Facebook rasmi LHDN bagi mendapat info terkini.
Anda juga boleh menyemak FAQ berkaitan Geran Khas Prihatin di bawah ini.


Gerhana Bulan Penuh ‘Super Flower Blood Moon’ Bermula 4.47 Petang Ini

GERHANA BULAN PENUH“SUPER FLOWER BLOOD MOON” 26 Mei 2021Gerhana Bulan Penuh akan berlaku pada 26 Mei 2021 bersamaan 14 Syawal 1442H. Fenomena ini berlaku ketika fasa bulan purnama di mana bulan, bumi dan matahari berada pada kedudukan yang hampir sejajar.
Kali terakhir ia berlaku di Malaysia adalah pada tahun 2018.

Menurut Agensi Angkasa Malaysia, ketika gerhana, bulan akan berada di kawasan bayang-bayang bumi yang gelap (umbra).

Warna permukaan bulan akan mengalami perubahan dari warna putih ke bersinar ke merah-merahan.

Orang ramai boleh mengikuti penstriman langsung (live streaming) fenomena Gerhana Bulan Penuh “Super Flower Blood Moon” melalui media sosial Facebook dan Youtube Planetarium Negara.
Walaubagaimanapun kemudahan teleskop tidak akan dibuka untuk orang awam di Planetarium Negara kerana situasi negara yang sedang melaksanakan Perintah Kawalan Pergerakan (PKP).
 Waktu fasa gerhana bermula pada jam 4.47 petang dan berakhir pada jam 9.49 malam.
Sila rujuk waktu fasa gerhana :

Penumbra bermula – 4.47pm
Separa bermula – 5.44pm
Penuh bermula – 7.11pm
Penuh berakhir – 7.25pm
Separa kedua berakhir – 8.52pm
Penumbra berakhir – 9.49pm

Berikut adalah info ringkas tentang gerhana bulan penuh yang dikongsikan oleh Shahrin Ahmad via Falak Online:
INFO RINGKAS GERHANA BULAN PENUH 26 MEI 2021
1. Gerhana Bulan Penuh akan berlaku pada 26 Mei 2021. Bulan akan memasuki ke dalam bayang-bayang umbra Bumi pada jam 5:44 pm.
2. Malangnya, kita di Malaysia tidak dapat menyaksikan momen itu kerana Bulan BELUM TERBIT dan masih DI BAWAH UFUK.
3. Secara amnya, kita hanya dapat lihat bermula dari KEMUNCAK Gerhana hingga TAMAT gerhana.
4. Di SEMENANJUNG, secara amnya, Bulan berada di dalam fasa KEMUNCAK GERHANA PENUH ketika ia SEDANG TERBIT. Bulan sedang berada dalam keadaan gelap sepenuhnya ketika terbit.
5. Ini bermakna anda di SEMENANJUNG hanya dapat menyaksikan SEPARUH sahaja daripada FASA GERHANA PENUH.
6. Di SABAH dan SARAWAK, masih berpeluang melihat Bulan terbit dalam keadaan ia BELUM LAGI menjadi GELAP sepenuhnya, yakni bermula dari fasa gerhana separa.
7. Ini bermaksud anda di SABAH dan SARAWAK, berpeluang menyaksikan KESELURUHAN FASA GERHANA PENUH (Ketika Bulan gelap sepenuhnya) dari awal hingga akhir, iaitu SELAMA 14 MINIT.
8. Waktu untuk bandar-bandar lain tidak banyak beza dengan apa yang dipaparkan di dalam infografik ini.
9. Di jangka Bulan TIDAK MENJADI MERAH PEKAT atau GELAP kerana ia bergerak di sempadan bayang-bayang umbra dan gelap hanya 14 minit sahaja.
Semoga bermanfaat.

Bagi umat Islam, antara amalan sunat yang disarankan ketika berlakunya gerhana bulan adalah melakukan solat sunat gerhana bulan (khusuf) selain mengingati kebesaran Allah, bersedekah dan memuji Allah.
Rujuk Panduan Solat Sunat Khusuf sepenuh di artikel berikut: Panduan Solat Sunat Khusuf

Ayuh, jangan lepaskan peluang menyaksikan keagungan ciptaan Allah yang begitu indah ini!


Resepi Pasta Buddies Stick Untuk Kudapan Latih Gusi, Mesti Anak Suka!

“Si kecik ni mesti gatal gusi..semua benda dimasukkan dalam mulut..”
Anak-anak yang sedang membesar kalau boleh semua benda nak dimasukkan dalam mulut, lebih lebih lagi mereka yang dalam proses pertumbuhan gigi. Oleh itu, ibu ini telah kongsi snek makanan ‘pasta buddies stick’ yang boleh dibuat untuk si kecil yang sedang berlatih menguatkan dan menghilangkan gatal gusi.

RESEPI KUDAP-KUDAP LATIH GUSI

“Selagi boleh sumbat, disumbatnyaa haa dalam mulut.. dia gag banyak kali tp tetap nak makan juga.. ibu pantau je.. Jadilah ya anak buat kudap-kudap latih gusi tu.. gigi segan tak mahu keluar lagi..”

BAHAN MUDAH JE

1.Bawang putih, isi ayam, pasta buddies (dilenyek), isi jagung, tomato puree 1 sudu besar, CBS 2 sudu besar, lada hitam & mix herbs.

2.Tambahkan unbleached flour dan gaulkan.

3.Agak-agak adunan tak melekat, boleh la bentukkan.
KUKUS & BOLEH DIMAKAN

4.Kukus lebih kurang 10 minit, boleh terus serve atau boleh grillkan sekejap. Boleh juga jika disalut dengan oat dan goreng.
*Senang kan? Bahan pun simple je 🙂
Sumber: Myra Shafie


Rupa-Rupanya Boleh Rawat Sakit Gigi Guna 2 Bahan & Guna Teknik Urut Alternatif!

Sakit gigi adalah gejala yang tidak asing lagi untuk setiap peringkat umur. Apabila mengalami sakit gigi, segala kerja akan terbantut kerana sakitnya yang azab. Tapi, bagaimana caranya untuk kurangkan sakit gigi? Perkara pertama yang akan terlintas ialah berjumpa dengan doktor gigi. Namun ramai yang takut untuk berjumpa doktor gigi, dan lebih memilih untuk mengubatinya sendiri. Jadi, ini antara cara rawat sakit gigi dengan mudah ketika di rumah.
GARAM & CENGKIH KURANGKAN SAKIT GIGI
Boleh gunakan garam ni masa berus gigi atau buat larutan garam+cengkih untuk kumur. Cengkih tu gigit & biarkan je kat gigi yang sakit. Saya kunyah jer cengkih ni lepas tu. Ikut korang ler nak ludah ke telan cengkih ni lepas minyak patinya tu habis.

Dah seminggu tak sempat nak jenguk fb.. Sibuk dengan macam-macam urusan, nak-nak sebelum krismas haritu lagi dah sakit gigi pula. Bahana makan manis, dah terpaksa cabut gigi. Selama ni saya memang jarang makan manis, nak dijadikan asbab..lepas makan beberapa keping biskut halia super manis terus kena sakit gigi. Hari Rabu 18/12 lagi dah start sakit gigi, tapi sebabkan saya kumur dengan air garam+cengkih (lepas kumur, gigit cengkih & letak pada gigi yang sakit) 2-3x sehari, Alhamdulillah sakit gigi terasa kurang. Time sakit gigi tu, saya memang elakkan makanan/minuman manis supaya tak trigger lagi rasa sakit & burukkan keadaan. Nak-nak kandungan gula yang tinggi memang la tambahkan keradangan.
Sebabkan dah tak sakit gigi, gatal la pula pergi minum nescafe tin hari Sabtu 21hb tu. Lepas minum tu, haa amek.. Sakit gigi berdenyut-denyut sampai bengkak gusi. Masa Fydh sakit gigi dulu, doktor gigi pernah cakap tak boleh cabut gigi masa gusi bengkak sebab nanti bius tak berkesan. Kena bagi ubat surut bengkak dulu, bila dah surut kena datang balik untuk cabut pula.

Since saya ni jenis malas nak ulang-alik banyak kali ke klinik gigi. So, tiap kali rasa sakit jer, saya kumur air garam (sejuk)+gigit cengkih untuk kurangkan rasa sakit & surutkan bengkak gusi. Selain tu saya urut juga refleks point untuk gigi geraham bongsu. Saya amalkan jugak bacaan doa-doa untuk sakit gigi. Alhamdulillah, dengan izin Allah bengkak gusi dah surut pun pagi Ahad.

AKAR GIGI GERAHAM ROSAK
Larutan garam ni saya buat pekat sikit sebab nak campur ais. Bila dah sakit sangat tak sempat dah nak tunggu sejuk dulu..
Tapi sebabkan saya taknak hadap sakit gigi di masa-masa akan datang, so saya gi klinik gigi juga pagi tu. Bila doktor gigi check, sebenarnya akar gigi geraham dah lama rosak, tapi tak nampak berlubang pun dari atas sebab lubang jadi kat celah-celah gigi geraham & dari bawah. Nak cabut gigi geraham bongsu ni perlu buat minor operation pula tu.
Sebenarnya saya agak risau kalau-kalau gusi bengkak teruk lepas buat minor operation. Sebabnya Rabu (25hb) tu ada kenduri tahlil untuk arwah ayah mertua. Badan saya ni, memang sejenis healing process tu lambat dari orang. Nak-nak bila luka ni memang amek masa lama.. Huhuu.. Dalam hati, tak henti-henti baca doa Sayyidatina Fatimah & doa mintak agar dipermudahkan urusan. Masa doktor grab gigi kuat sikit, gigi geraham tu mula patah-patah & hancur separuh. Sebabkan gigi dah patah, lebih senang doktor nak grab gunakan dental forcep & syukur alhamdulillah, gigi geraham bongsu saya boleh dicabut dengan mudah sangat. Tak payah buat minor operation. Tak sampai 10 min pun kat dalam bilik doktor gigi tu (termasuk masa bius & waktu menunggu).
Sebabkan lepas cabut gigi tak boleh berkumur, saya hanya urut refleks point untuk gigi geraham bongsu (pada jari kelingking) untuk kurangkan pendarahan. Alhamdulillah, darah pun tak banyak sangat & tak perlu asyik nak tukar kapas jer.. Sekarang ni walaupun kadang-kadang masih terasa sakit (bila makanan termasuk kat bahagian berlubang) & kelenjar bawah rahang pun masih bengkak, saya cuma picit refleks point & kumur air garam+cengkih jer.
TIPS EXTRA UNTUK SAKIT GIGI
Tip cara lihat carta: Sentiasa bayangkan anda melihat orang lain dihadapan (sebelah kiri tubuhnya berada di bahagian kanan anda).
1.Simpan garam bersama cengkih dalam 1 bekas. Lama-kelamaan garam akan mencair/lembap & dalam masa yang sama akan meresap aroma dari cengkih. Garam & minyak esen dari cengkih elok sangat untuk antibakteria & antiradang gak. Kalau nak tau, cengkih ni berfungsi sebagai anesthetic yang boleh kurangkan sakit gak tau.
2.Gunakan garam ni untuk gosok gigi (boleh dicampur bersama ubat gigi).
3.Larutkan campuran garam & cengkih dalam air panas (sebaik²nya masak atas dapur supaya minyak esen dari cengkih melarut dalam air). Biarkan suam & jadikan air kumur. Gigit cengkih & letakkan pada gigi yang sakit. Buatlah dalam kuantiti yang banyak sikit (untuk kumur 3-4x untuk sehari).
4,Jika sakit gigi & gusi mulai bengkak, boleh campurkan ais sikit dalam larutan garam yang dah suam/sejuk tadi. Tapi pastikan air garam tu pekat sikitla. Kang dah campur ais jadi cair pulak. Atau nak lagi senang, letak jer air garam ni dalam fridge, keluarkan bila nak guna. Garam & minyak esen dari cengkih kurangkan sakit gigi. Suhu air yang sejuk lak bantu kurangkan bengkak gusi.

5.Boleh juga gigit & kemam bawang putih pada gigi yang sakit (cara ni tak sesuai bagi orang yang alami masalah darah cair sebab bawang putih mengandungi bahan yang bertindak cairkan darah apetah lagi perlu diulang beberapa kali dalam sehari). Saya tak buat cara ni sebab tak suka sangat rasa bawang putih. Hehe
6.Picit refleks point gigi yang sakit pada jari. Boleh rujuk carta gigi–jari dalam post saya sebelum ni.
7.Picit nodus limfa pada bahagian bawah rahang/dagu jika ada bengkak.
8.Picit refleks point ‘pituitari’ pada ibu jari tangan/kaki untuk rangsang penghasilan endorfin yang berfungsi sebagai pain killer semulajadi dalam badan. Picit refleks point hegu 2-3 minit untuk kuatkan sistem imun, kurangkan angin, keluarkan haba panas (radang) terutama untuk bahagian kepala & organ pada muka (termasuk mata, hidung, gigi, mulut, telinga).
*WANITA HAMIL TAK DIBENARKAN GUNAKAN POINT INI TERUTAMA BAGI WANITA YANG ALAMI MASALAH RAHIM TAK KUAT kerana boleh rangsang pengecutan rahim.
Sumber: Yatie Eimra


Asyik Isteri Yang Kena ‘Merancang’, Keputusan Giring Nidji Jalani Vasektomi Buat Wanita Terharu

Kita biasa dengar pelbagai cara merancang kehamilan yang dilakukan oleh wanita seperti pil perancang, kaedah IUD, pemasangan implan mahupun suntikan. Namun di Malaysia jarang kita dengar inisiatif si suami dalam hal family planning ni kan?
Sebenarnya memang ada cara untuk lelaki mencegah kehamilan dan antara yang paling berkesan adalah vasektomi. Kaedah ini juga menjadi pilihan Giring, iaitu vokalis daripada band Indonesia terkenal, Nidji. Setelah pasangan tersebut dianugerahkan dengan 4 orang cahaya mata, Giring telahpun membuat perancangan untuk menjalani vasektomi selepas Hari Raya nanti.

Menurut Giring lagi, perjuangan isterinya sudah cukup luar biasa dan beliau amat bersyukur kerana telah dikurniakan 4 orang anak. Walaupun keputusan tersebut diakui cukup berat, namun beliau tak mahu menjadi suami yang egois. Bahkan, beliau turut menambah bahawa ianya hanya pengorbanan kecil berbanding pengorbanan yang telah dilakukan oleh isterinya yang bertarung nyawa melahirkan anak-anak mereka selama ini.
Bukannya menidakkan rezeki, Giring juga berharap tindakannya ini tidak disalah anggap. Sebaliknya, beliau berharap usaha tersebut dapat membantunya dalam memberi komitmen dan kasih sayang secukupnya kepada 4 orang anak mereka.

Tindakan Giring ini tentunya membuat ramai wanita kagum, tetapi tidak kurang juga yang mempersoalkan hukumnya dari segi Islam.

Apakah Vasektomi
Bagi yang kurang faham, vasektomi adalah sebuah pembedahan kecil yang dijalani oleh lelaki bagi mencegah kehamilan. Ia melibatkan proses ‘mengikat’ saluran sperma pada alat kelamin lelaki yang bertujuan menghalang persenyawaan.
Bagi sesetengah pasangan, vasektomi dianggap sebagai cara yang jauh lebih mudah untuk mencegah kehamilan kerana isteri tidak perlu menggunakan alat kontrasepsi berulang kali, lebih-lebih lagi sekiranya si isteri berisiko tinggi untuk hamil lagi. Namun di Malaysia ianya mungkin dilihat sebagai sesuatu yang negatif dan ramai lelaki kurang berminat melakukannya kerana ia merupakan proses pemandulan yang bersifat kekal.
Foto Kredit: Urology Care Foundation
Hukum Vasektomi Dalam Islam Di Malaysia
Menurut laman web Pejabat Mufti Wilayah Persekutuan, pasangan beragama Islam dibolehkan menggunakan kaedah yang diharuskan oleh syarak bagi tujuan menjarakkan anak. Sebagai tambahan, ia perlu disertakan dengan niat bahawa jika Allah berkehendakkan pasangan itu anak, maka tiada siapa yang boleh menghalangnya dan redha kepada takdir serta bertanggungjawab ke atasnya.
Manakala kaedah yang lebih melibatkan campur tangan perubatan yang kekal seperti pemandulan kekal dianggap haram kerana melibatkan pengubahan ciptaan Allah dan tindakan yang menafikan Allah sebagai Pemberi Rezeki bagi ibu bapa dan anak-anak. Walaubagaimanapun, ada pengecualian bagi kes yang melibatkan masalah kesihatan yang mengancam nyawa seseorang wanita seperti risiko besar kematian atau menyebabkan masalah kesihatan yang kritikal bagi ibu akibat mengandung dan bersalin.
Selain vasektomi, antara kaedah perancang bagi lelaki termasuklah penggunaan kondom atau kaedah azal (ejakulasi luar rahim). Kedua-dua teknik ini bersifat sementara – seperti juga kaedah pil perancang, implan, suntikan dan IUD bagi si isteri, dan ianya dikategorikan sebagai harus dengan syarat-syarat berikut:

Iktikad bahawa jika Allah ingin mengurniakan anak juga, tiada siapa yang boleh menghalang dan wajiblah pasangan memelihara kandungan dan menjaga maslahatnya.
Tidak mendatangkan kemudaratan kepada pasangan khususnya isteri.
Dilakukan dengan kebenaran dan persetujuan kedua-dua suami isteri.

Rujuk Pada Yang Pakar
Bergantung kepada alasan dan keadaan kesihatan anda, keputusan vasektomi perlu mengambil kira pelbagai faktor dan seeloknya dibincangkan dengan mengambil kira pendapat daripada pakar dalam bab kesihatan mahupun agama.
Bagi konsultasi dan khidmat perancang keluarga secara profesional di Malaysia, anda boleh membuat temujanji di semua Klinik Kesihatan Kerajaan, Klinik Lembaga Pembangunan dan Kependudukan Negara (LPPKN) dan Klinik Pertubuhan Perancang Keluarga.


GKP 3.0: Cara Mohon Bantuan Untuk Perusahaan Kecil & Sederhana, Dibuka 1 April 2021

Pada 17 Mac 2021, Perdana Menteri, Tan Sri Muhyiddin Yassin telah mengumumkan Geran Khas Prihatin 3.0 (GKP 3.0) menerusi perutusan khas tentang inisiatif PEMERKASA yang disiarkan secara langsung di televisyen dan media sosial. Program Strategik Memperkasa Rakyat dan Ekonomi (PEMERKASA) merupakan inisiatif terbaharu kerajaan bagi membantu rakyat Malaysia yang terjejas akibat pandemik Covid-19.

Umum beliau, setiap perusahaan mikro dan Perusahaan Kecil dan Sederhana (PKS) yang layak akan menerima bantuan one-off sebanyak RM1,000. Berikut adalah maklumat lanjut tentang GKP 3.0 yang akan dibuka tidak lama lagi.

Apakah Geran Khas Prihatin

GKP atau Geran Khas Prihatin adalah bantuan kewangan secara one-off kepada Perusahaan Kecil & Sederhana (PKS) mikro yang berkelayakan bagi meringankan beban kewangan perniagaan di samping meningkatkan produktiviti pengeluaran dan perkhidmatan.
GKP 1.0 dan GKP 2.0 telah diperkenalkan sejak Covid-19 melanda negara tahun lalu. GKP Tambahan dan GKP PERMAI juga telah diumumkan sebagai inisiatif membantu lebih ramai usahawan yang terjejas akibat pandemik. Manakala, GKP 3.0 telah diumumkan oleh Perdana Menteri melalui Perutusan Khas PEMERKASA pada 17 Mac 2021. Geran ini dijangka memanfaatkan lebuh sejuta usahawan. Daripada itu, kerajaan menyeru supaya semua peniaga yang belum berdaftar untuk cuba untuk memohon GKP 3.0 ini.
Syarat Kelayakan

GKP 3.0 dikhaskan bagi PKS yang tidak pernah menerima bantuan Geran Khas Prihatin sebelum ini. Antara kelayakan umum Geran Khas Prihatin adalah:
1. Bukan penerima GKP sebelum ini.
2. Pemohon mestilah berstatus warganegara Malaysia.
3. Pemohon yang menjalankan Perusahaan Kecil & Sederhana (PKS) mikro seperti berikut:
-Jumlah jualan atau perolehan tahunan kurang daripada RM300,000.
-Jumlah pekerja sepenuh masa tidak melebihi 4 orang, tidak termasuk pemilik.
4. Berdaftar dengan agensi-agensi berikut:
-Lembaga Hasil Dalam Negeri Malaysia (LHDNM).
-Pihak Berkuasa Tempatan (PBT) atau Suruhanjaya Syarikat Malaysia (SSM).
5. Masih aktif menjalankan perniagaan semasa permohonan dibuat.
Cara Permohonan GKP 3.0

Permohonan boleh dibuat secara dalam talian melalui Portal GKP yang disediakan oleh LHDNM mulai tarikh diumumkan nanti. Permohonan secara manual tidak akan diterima.
Kaedah Bayaran

Pembayaran akan dikreditkan ke akaun bank persendirian pemohon yang didaftarkan pada permohonan. Akaun bank mestilah aktif. Pemohon perlu mempunyai akaun bank simpanan/semasa kerana pembayaran GKP hanya dikreditkan kepada penerima yang mempunyai akaun bank yang aktif sahaja.
Maklumat Lanjut: Sebarang pertanyaan mengenai status semakan kemaskini GKP boleh hubungi Hasil Care Line di talian 03-8911 1000/ 603-8911 1100 (Luar Negara).
Anda juga boleh berhubung dengan pihal LHDN melalui:
Hasil Live Chat: https://maklumbalaspelanggan.hasil.gov.my/MaklumBalas/ms-my/
Facebook Rasmi LHDNM: https://www.facebook.com/LHDNM
Twitter rasmi LHDNM: https://twitter.com/LHDNMofficial


GL SIMPLICITY Mudahkan Urusan Pemilikan Rumah Sendiri Tanpa Downpayment, Percuma Stamp Duty & Banyak Lagi!

Memiliki rumah sendiri merupakan impian semua orang. Tapi bila fikirkan macam-macam kos dan bayaran, terus pening kepala. Haa..jangan risau, kini, impian itu boleh terlaksana melalui pelan SIMPLICITY yang ditawarkan oleh Gamuda Land!
Menawarkan pelbagai kemudahan dan fleksibiliti bayaran. Jom kami kongsikan kelebihan beli rumah menggunakan pelan GL SIMPLICITY dari Gamuda Land!

GL SIMPLICITY mudahkan urusan pembelian rumah.

Tidak dinafikan urusan pembelian rumah sangat leceh dan memerlukan modal yang besar terutamanya untuk bayaran downpayment rumah.

Akan tetapi dengan adanya GL SIMPLICITY, urusan pembelian rumah jadi lebih mudah dan tidak memerlukan belanja besar lagi.

Menawarkan kemudahan bayaran 0% downpayment dan bantuan bayaran bulanan sehingga 5 tahun tanpa sebarang caj faedah, ini antara kelebihan lain yang anda akan terima jika anda beli rumah melalui pelan ini!
Kemudahan bayaran bebas (Hassle-Free Financial Solution)*

Kemudah bayaran bulanan tanpa kerumitan
Bantuan pembayaran sehingga lima tahun dengan 0% faedah
Pembiayaan 100% dan tiada bayaran pendahuluan (downpayment)

Bantuan Perpindahan (Move-In Assistance)*

Percuma yuran guaman Perjanjian Jual Beli serta Memorandum Pemindahan
Percuma yuran penyelenggaraan sehingga 2 tahun
Percuma bayaran stamp duty percuma untuk Memorandum Pemindahan

Ganjaran segera (Instant Reward Gains)*

Pulangan tunai segera
Percuma Perkhidmatan Internet selama 24 bulan
Nikmati ganjaran dan faedah eksklusif di bawah Program  Gamuda Land Friends Loyalty.

Loyalty.

* Tertakluk kepada terma dan syarat.
NAK DAFTAR PUN SENANG. IKUTI LANGKAH-LANGKAH INI:
Mudah je nak daftar dan join pelan GL SIMPLICITY. Anda boleh buat secara dalam talian je.
Follow je step yang min kongsikan ini.
Langkah 1: Beli hartanah ideal anda di laman web Gamuda Land Online Property Deals.
Langkah 2: Hubungi pembantu perhubungan bahagian jualan Gamuda Land untuk mendapatkan bantuan dan bimbingan untuk proses tempahan dalam talian.
Langkah 3: Bayar yuran tempahan sebanyak RM1,000 secara dalam talian.
Langkah 4: Nikmati pelbagai tawaran dan hadiah hebat selepas anda membuat tempahan rumah.
LEBIH MENARIK, GL SIMPLICITY MENAWARKAN 9 PROJEK PERUMAHAN BERBEZA YANG TERLETAK DI LOKASI YANG STRATEGIK & MENARIK!
Gamuda Gardens, Sungai Buloh
Gamuda Cove, Southern Klang Valley
Gamuda twentyfive.7, Kota Kemuning
Lembah Klang:

Gamuda Cove
Gamuda Gardens
twentyfive.7
Jade Hills
Kundang Estates
Highpark Suites
The Robertson

Johor:

Horizon Hills

Kota Kinabalu, Sabah:

Bukit Bantayan Residences

Lagi best, Gamuda Land nak bagi hadiah bernilai sehingga RM500K kepada 188 pelanggan pertama mereka!

Wow, biar betul! Kalau anda beli rumah daripada mana-mana pembangunan yang mengambil bahagian dalam pelan GL SIMPLICITY, anda layak untuk menyertai cabutan bertuah untuk memenangi pelbagai hadiah menarik!
Antara hadiah yang anda bakal bawa pulang adalah:

E-scooter
E-bike
Smart TV 50″
Baucar peralatan dapur elektrik bernilai sehingga RM10,000
Baucar Harvey Norman bernilai sehingga RM2,000
Vakum Dyson

Jadi apa lagi yang anda tunggu? Pilih hartanah impian anda dan buat pendaftaran di laman web GL SIMPLICITY untuk memenangi hadiah-hadiah menarik ini hari ini juga!


Go Shop Memulakan Sambutan Ulang Tahun Kedua Dengan Tawaran “2 Good 2 Miss”!

Para pelanggan Go Shoppers akan menikmati pelbagai manfaat tambahan dengan pelancaran program ganjaran Go Shop Club, sebuah aplikasi mudah alih baru untuk pengalaman membeli-belah ‘bila-bila masa, di mana sahaja’ serta berpeluang untuk memenangi kereta Nissan baru!

Bersiap sedialah untuk musim percutian dan Tahun Baru apabila Go Shop membawakan pengalaman membeli-belah gaya hidup ‘bila-bila masa, di mana sahaja’ ke tahap keseronokan yang baru, bersempena ulang tahun keduanya!

Buat pertama kalinya, Go Shop akan menghadiahkan dua kereta baru kepada dua pelanggan Go Shop yang bertuah sebagai Hadiah Utama untuk peraduan Wild Giveaways yang menawarkan pelbagai hadiah bernilai RM300,000. Antara hadiah-hadiah menarik tersebut adalah MPV Grand Livina 7 tempat duduk dan kereta sedan Nissan Almera yang berwajah baru serta produk-produk terlaris Go Shop seperti TV 50 inci Sharp, Hurom Slow Juicer, Tokebi Hand Blender dan banyak lagi. Para pelanggan Go Shop boleh mengambil bahagian di dalam peraduan Wild Giveaway dengan membelanjakan minimum RM200 dalam satu resit atau RM1,000 dari 1 November hingga 31 Disember 2016 untuk menerima jemputan menyertai peraduan ini melalui SMS. Para pelanggan akan diberi arahan untuk melengkapkan slogan agar berpeluang memenangi salah satu daripada hadiah-hadiah menarik tersebut. Maklumat lanjut mengenai peraduan Wild Giveaway boleh didapati di www.goshop.com.my.

Selain berpeluang untuk memenangi sebuah kereta baru, para pelanggan Go Shop juga kini boleh mengumpul mata ganjaran untuk pembelian mereka dan penebusan produk melalui program Go Shop Club. Bagi setiap RM100 yang dibelanjakan di Go Shop, satu mata ganjaran atau RM1 akan diperoleh dan direkodkan ke dalam akaun pelanggan di laman web Go Shop. Mata ganjaran ini boleh dikumpul dan ditebus dalam tempoh satu tahun dari tarikh ia diperoleh. Dari sekarang hingga 30 November, para pelanggan boleh mengumpul mata ganjaran berganda untuk menggandakan peluang mereka menebus barangan Go Shop kegemaran mereka!

“Tawaran ‘2 Good 2 Miss’ ini menawarkan para pelanggan sedia ada dan bakal pelanggan kami peluang untuk berhubung dengan Go Shop melalui cara yang menarik dan menyeronokkan sambil mereka membeli-belah. Kini, lebih mudah untuk mereka mengetahui tentang pelbagai tawaran dan promosi menarik dari Go Shop dengan adanya Aplikasi Go Shop,” kata Grace Lee, Ketua Pegawai Eksekutif, AGSS.
“Para pelanggan boleh memuat turun aplikasi ini ke dalam telefon pintar mereka melalui Apple Store bagi pengguna iOS dan Google Play Store Malaysia bagi pengguna Android untuk menikmati pengalaman membeli-belah ‘bila-bila masa, di mana sahaja’. Mereka boleh memuat turun aplikasi ini dari sekarang hingga Disember 2016 dan mendapat diskaun RM10 dengan menaip kod ‘NEWAPP’ apabila membuat pembelian pertama melalui aplikasi mudah alih ini.”

Dengan begitu banyak tawaran menarik, rakyat Malaysia kini mempunyai lebih sebab untuk bergembira ketika musim percutian dan Tahun Baru ini, mereka juga mungkin akan dapat memandu kereta Nissan baru!
Layari www.goshop.com.my untuk maklumat lanjut mengenai tawaran dan promosi menarik dari Go Shop. Muat turun aplikasi Go Shop dari Apple Store untuk pengguna iOS dan Google Play Store Malaysia untuk pengguna Android bagi menikmati pengalaman membeli-belah ‘bila-bila masa, di mana sahaja’

Mengenai Go Shop:
Go Shop adalah destinasi membeli-belah gaya hidup 24 jam di mana produk dan perkhidmatan didemonstrasi, dipromosi dan dijual melalui pelbagai platform termasuklah Astro TV (Astro Saluran 118 dan 318), NJOI TV, Astro On The Go serta platform dalam talian (www.goshop.com.my) dan aplikasi mudah alih yang boleh dimuat turun di Apple Store (pengguna iOS) dan Google Play Store Malaysia (pengguna Android), menawarkan pengalaman membeli- belah pada bila-bila masa, di mana sahaja.
Ia dikendalikan oleh Astro GS Shop (AGSS) Sdn Bhd., sebuah usahasama di antara Astro Retail Ventures Sdn. Bhd. – 100% anak syarikat Astro Malaysia Holdings, kumpulan media hiburan pengguna berintegrasi yang terkemuka di Malaysia – dan GS Home Shopping (GS) Inc., peneraju global dalam perkhidmatan membeli-belah dari rumah melalui TV dengan kewujudan antarabangsa di Korea Selatan, China, India, Indonesia, Vietnam, Thailand, Turki dan Rusia.
Perkhidmatan utama Go Shop adalah demonstrasi audio-visual produk yang boleh distrim dari Astro TV dan NJOI, Astro On the Go, laman web Go Shop (www.goshop.com.my) dan aplikasi mudah alih Go Shop. Pengguna juga boleh memilih produk untuk dibeli melalui laman web. Selepas memilih produk, pelanggan boleh menghubungi nombor talian bebas tol 24 jam, 1800-82-0088, untuk membuat pesanan dengan Personal Go Shoppers (bahasa Melayu, Inggeris atau Mandarin) atau mereka boleh membuat pesanan melalui laman web.
Tempoh penghantaran adalah antara dua hingga lima hari bekerja di seluruh negara atau tujuh hari bekerja bagi kawasan penghantaran di pinggir bandar. Pelbagai pilihan pembayaran juga ditawarkan melalui kad kredit atau debit tempatan, Pelan Pembayaran Mudah, pemindahan antara bank dalam talian dan tunai ketika penghantaran.

Mengenai Astro Malaysia Holdings Bhd:
Astro Malaysia Holdings Berhad adalah kumpulan media hiburan pengguna berintegrasi terkemuka di Malaysia dan Asia Tenggara yang mempunyai operasi dalam empat bidang utama perniagaan iaitu Pay-TV, Radio, Penerbitan dan Media Digital. Dengan pangkalan pelanggan sebanyak 4.6 juta TV di rumah atau lebih 20 juta individu di seluruh Malaysia, Astro menawarkan 179 saluran TV, termasuklah 49 saluran HD yang disampaikan melalui TV satelit Terus-ke-Rumah, IPTV dan platform OTT.

Mengenai GS Home Shopping Inc.:
GS Home Shopping (GS) Inc. adalah syarikat membeli-belah dari rumah global yang berasal dari Korea Selatan. Selepas memperkenalkan pembelian dari rumah melalui TV pada 1995 di Korea, GS menawarkan pengalaman membeli-belah dalam talian yang mudah kepada para pelanggan melalui pelbagai saluran seperti mudah alih, katalog, TV satelit dan IPTV.
Kumpulan ini mempunyai kepakaran bertaraf dunia dalam pembelian dari rumah serta perniagaan, produk dan perkhidmatan dalam talian dan mudah alih,. Membawa kepakaran ini ke luar untuk menghiburkan dan menggembirakan para penonton, GS mengendalikan rangkaian pembelian dari rumah di sembilan buah negara – Korea Selatan, Malaysia, China, India, Indonesia, Thailand, Vietnam, Turki dan Rusia.


Golongan Belia Boleh Tebus Kredit eBelia RM150 Di ShopeePay, Ada Jaminan Baucar Ekstra RM500!

Semua pasti sudah tahu tentang Program eBelia yang sedang hangat diperkatakan. Jika anda mempunyai ahli keluarga berumur 18 hingga 20 tahun atau sedang belajar di Institut Pengajian Tinggi (IPT) sepenuh masa, anda kena kongsikan berita baik ini kepada mereka.
Buat pengetahuan anda, penebusan kredit eBelia RM150 boleh ditebus bermula 1 Jun hingga 22 Julai 2021. Apa yang paling menyeronokkan, kredit berupa e-Tunai ini boleh ditebus dengan lebih ganjaran, hanya di ShopeePay!

Guna ShopeePay untuk tebus kredit eBelia RM150 di Shopee, jaminan 100% dapat ganjaran ekstra RM500!

Bagi pengguna tegar Shopee, pastinya anda sudah biasa dengan ShopeePay. Jika ahli keluarga tidak tahu cara menggunakannya, ajar mereka. Tidak rugi kerana ini cara bayar tanpa tunai yang memudahkan mereka berbelanja di Shopee!

Kenapa kami cakap tentang ShopeePay ini? Sebenarnya lebih elok jika tebus kredit eBelia RM150 tersebut di Shopee melalui ShopeePay. Banyak ganjaran tambahan yang anda boleh dapat nanti, sehingga jaminan baucar RM500!
Ganjaran tambahan sehingga RM5oo, ada baucar istimewa dari Shopee!

Apa faedah menarik yang anda akan dapat dengan menebus kredit eBelia RM150 di Shopee? Kami jamin anda pasti seronok. Banyak ganjaran tambahan sehingga RM500 di Shopee menanti anda!
Dengan kredit eBelia RM150 dan ganjaran tambahan RM500 dari ShopeePay ini, anda boleh beli pelbagai barang keperluan, makanan dan minuman, serta banyak lagi di Shopee. Maklumlah Shopee banyak barang menarik. Inilah masanya untuk dapatkan barang yang anda impikan selama ini!

Antara ganjaran tambahan bernilai sehingga RM500 yang akan diberikan oleh Shopee ialah:

6 x Baucar Penghantaran Percuma (Free Shipping) bernilai RM10 (Perbelanjaan Minimum RM10)
8 x Baucar Coins Cashback bernilai RM5 (Perbelanjaan Minimum RM10, Diskaun 15%)
10 x Baucar Mall Seller bernilai RM 5
60 x Baucar ShopeePay bernilai RM5
Baucar Prabayar YES (40 GB + SIM) bernilai RM50
Baucar akan dikreditkan setiap hari

Banyak bukan? Golongan belia mesti gembira kalau dapat tahu. Lebih-lebih lagi, mereka dapat gunakan kredit eBelia RM150 pada jenama-jenama utama yang ada di Shopee  dan Shopee 6.6 Awesome Sale yang kini sedang berlangsung. Memang syoklah!
Untuk peringatan, baucar Shopee akan tamat pada 31 Julai 2021. Pengguna juga tidak boleh mendaftar eBelia selepas 22 Julai 2021. Cepat daftar sebelum terlambat!
Peluang keemasan, rebut promosi menarik sewaktu 6.6 Awesome Sale di Shopee!

Alang-alang 6.6 Awesome Sale akan berlangsung di Shopee sehingga 6 Jun 2021, memang peluang baiklah. Anda boleh nikmati penghantaran percuma dengan perbelanjaan minimum RM6. Bagusnya!
Selain itu, anda pasti tidak mahu lepaskan diskaun 66% setiap hari di Shopee  bermula sekarang sehingga 6 Jun 2021. Tawaran yang cukup hebat dan menarik. Siapa mahu tolak bukan?

Golongan belia yang tebus kredit eBelia di Shopee memang beruntung. Bukan setakat dapat kredit eBelia RM150, siap ada ganjaran tambahan RM500 pula untuk semua belia yang lakukan penebusan di Shopee. Shopee  memang murah hati. Terima kasih Shopee!
Apa lagi? Shopee juga menawarkan baucar eksklusif untuk pembaca SirapLimau. Korang boleh guna kod: SIRAP15 untuk diskaun RM15 dengan perbelanjaan minimum RM0!
* Tawaran untuk pengguna baru Shopee sahaja, tertakluk terma.

Jangan lupa! Ingatkan ahli keluarga anda yang tergolong dalam golongan belia ini untuk daftar eBelia di Shopee melalui ShopeePay sebelum 22 Julai 2021 okay? Kalau boleh, terus daftar pada 1 Jun 2021. Jangan sampai terlepas!
Gunakan kredit eBelia RM150 yang diberikan dengan sebaik mungkin di Shopee. Selamat berbelanja semua!
Mahu info lebih lanjut? Klik sini saja.


Golongan Remaja Boleh Terima Vaksin ‘Walk-In’ Khamis Ini

Nampaknya program vaksinasi kebangsaan masih berjalan dengan lancar dan membuahkan hasil. Hal ini kerana pengambilan suntikan vaksin dapat membentuk immuniti kelompok dalam membendung wabak endemik Covid-19. Sebelum ini juga, Menteri Kesihatan, YB Khairy Jamaluddin, beliau ada mengumumkan mengenai vaksinasi kepada golongan remaja.
Terbaharu, pemberian suntikan vaksin Covid-19 kepada remaja berusia 12 hingga 17 tahun akan dilaksanakan di 156 Pusat Pemberian Vaksin (PPV) Awam dan Integrasi di seluruh negara secara kaedah jumpa terus (walk-in) berjadual bermula Khamis ini.

Baca juga: Vaksin Remaja Bawah 17 Tahun Serentak Dengan Pembukaan Sekolah
VAKSIN GOLONGAN REMAJA SECARA WALK-IN KHAMIS INI

Timbalan Menteri Kesihatan I, Datuk Dr Noor Azmi Ghazali berkata, agihan vaksin akan dilaksanakan secara kaedah walk-in berjadual iaitu mengikut lokasi sekolah yang berhampiran dengan PPV yang dikenal pasti.

Beliau yang juga Pengerusi Jawatankuasa Imunisasi Covid-19 Remaja (CITF-A) berkata, pemberian vaksin akan dilaksanakan mengikut giliran serta tarikh dan masa yang ditetapkan.
“Manakala, jadual pemberian vaksin pula akan dikeluarkan oleh pihak sekolah masing-masing kepada remaja dan ibu bapa.
Bagi remaja yang telah mendapat tarikh vaksinasi di PPV Sekolah, kumpulan pelajar ini perlu mengekalkan janji temu sedia ada di PPV sekolah yang telah ditetapkan dan tidak dibenarkan walk-in ke PPV Awam atau Integrasi. Jadi, pastikan anda peka dengan janji temu yang telah ditetapkan supaya tidak berlaku kekeliruan.

Selain itu, bagi remaja yang tidak bersekolah pula, mereka dibenarkan untuk walk-in di mana-mana 156 PPV yang berdekatan dengan kediaman masing-masing.
Noor Azmi berkata, sekiranya kuota vaksin di PPV tersebut telah habis untuk hari berkenaan, mereka akan diberi janji temu di PPV yang sama keesokan hari atau di klinik kesihatan swasta yang berdekatan.
Sumber: Kosmo


Good Hijab, Laman Web Gaya Hidup Muslimah Untuk Bantu Remaja Kurang Bernasib Baik

SE Good Product Sdn. Bhd. hari ini melancarkan Good Hijab iaitu sebuah laman web membeli-belah (www.goodhijab.com) untuk jenama-jenama dan barangan gaya hidup Muslimah yang dipacu oleh misi kemasyarakatan untuk membantu remaja-remaja kurang bernasib baik. Majlis pelancaran Good Hijab telah diadakan pada Sabtu, 3 September 2016 di Ruang di Subang Jaya. Good Hijab menyatukan jenama-jenama hijab tempatan, barangan gaya hidup Muslimah dan juga para pengguna yang masing-masing berkongsi matlamat yang sama iaitu untuk membantu remaja-remaja kurang bernasib baik di Malaysia, di atas satu platform melalui laman webnya.
Mulai Isnin, 5 September para pengguna boleh melayari dan membeli pakaian Muslimah dan barangan lain melalui laman web ini untuk menyokong misi tersebut. Keuntungan dari jualan diguna untuk membiayai aktiviti-aktiviti bermanfaat oleh Good Hijab yang bertujuan memperkasakan remaja-remaja kurang bernasib baik dengan kemahiran-kemahiran baru dan memberi lain-lain bantuan. Sebuah keusahawanan sosial atau “social enterprise,” Good Hijab baru-baru ini dijenamakan semula dari Hijab for Good untuk mencerminkan misi kemasyarakatannya dengan lebih baik lagi.

Ketika ini Good Hijab menawarkan pilihan-pilihan tersebut di bawah kepada para pengguna yang ingin membeli-belah sambil membantu:

Shop: Orang ramai berpeluang melayari pelbagai pilihan hijab yang datangnya dari lapan jenama dari Malaysia dan membelinya terus dari laman web Good Hijab untuk sama-sama membantu remaja-remaja yang kurang bernasib baik. Lapan jenama barangan Muslimah tersebut adalah Duchesscarf, Fathiyah’s Dreams, Hadeeya, Hybrid Fashion, Ku-Em Shawl, Lilscarfrack, Posh & Merry and Rihayaniz; 2

Flash Sale: Flash Sale menggunakan konsep bida di mana para pengguna membida sesuatu barangan hijab dan mendapat diskaun sebanyak dua puluh peratus dari pembelian mereka. Setiap proses bidaan berlangsung selama dua hari; dan,
Good Box: Good Box ditawarkan untuk cara langganan selama tiga bulan dan ia berharga RM90. Satu Good Box mengandungi selendang dan empat barangan gaya hidup Muslimah yang di pilih dan dikategorikan khas oleh Good Hijab sebagai barangan yang digelar Good Maker. Barangan Good Maker memenuhi kriteria-kritera halal, mesra alam, sihat dan dibuat atau dikeluarkan oleh orang-orang atau syarikat-syarikat yang juga mempunyai misi kemasyarakatan untuk membantu orang-orang yang kurang bernasib baik — semua ini berpandukan ketentuan oleh staf Good Hijab.

Radziah Mohd Radzi, Pengasas Bersama dan Ketua Eksekutif “Giver” berkata, “Kami sangat teruja dengan pelancaran Good Hijab. Kami menawarkan para pengguna yang ingin membantu, suatu ruang atas talian di mana mereka boleh membeli-belah barangan-barangan yang datangnya dari syarikat-syarikat atau pembuat-pembuat yang juga berhasrat untuk membantu remaja-remaja kurang bernasib baik. Kami telah menjalankan penjenamaan semula baru-baru ini dan sekarang, dengan nama baru, identiti visual yang baru, platform web yang baru dan juga penawaran barangan-barangan baru, kami bersedia untuk terus ke hadapan. Kami bersyukur di atas sambutan baik yang kami terima dari pemilik-pemilik jenama tempatan yang menjual barangan mereka melalui platform Good Hijab kami dan juga ke semua rakan-rakan kongsi yang lain yang bersama kami di dalam misi penting untuk membantu remaja-remaja kurang bernasib baik.”
Ramai remaja yang kurang bernasib baik di Malaysia termasuklah yang tinggal di rumah-rumah perlindungan kurang berkemahiran dan ini membuatkan mereka lebih sukar untuk mencari pekerjaan, memulakan perniagaan atau meneruskan kehidupan yang selesa di dunia luar yang mencabar. Tanpa suatu sistem bantuan yang betul, mereka ini mungkin akan terpaksa menganggur atau menjadi gelandangan akibat tidak mampu menjana pendapatan. Menyedari hal ini, Good Hijab telah membuat keputusan untuk menolong memberikan sokongon berunsur pendidikan kepada golongan remaja ini.
“Dengan mengambil langkah aktif mengajar remaja-remaja kurang bernasib baik tentang bagaimana untuk menjadi seorang usahawan, pendandan rambut, pembuat roti, tukang jahit atau sediakan mereka dengan kemahiran-kemahiran berguna yang lain, kita boleh meninggalkan impak positif dalam masa depan mereka,” sambung Radziah.
Selain dari membeli sesuatu barang, pengguna-pengguna juga dijemput bersama-sama sertai akitivi-aktiviti bersama remaja-remaja kurang bernasib baik yang dianjurkan oleh Good Hijab untuk mereka mendapat pengalaman yang lebih bermakna lagi.
Good Hijab hari ini telah menggantikan laman web terdahulu dari jenama asal iaitu Hijab for Good dan platform baru ini lebih mesra pengguna dan lebih baik dari segi reka bentuk keseluruhannya.

Tentang Good Hijab
Good Hijab ialah sebuah platform membeli-belah untuk jenama-jenama dan barangan gaya hidup Muslimah yang dipacu oleh misi kemasyarakatan untuk membantu remaja-remaja kurang bernasib baik. Good Hijab menawarkan pelbagai pilihan pakaian Muslimah seperti hijab untuk jualan dan Good Box yang mengandungi barangan Muslimah dan ia boleh dilanggani. Keuntungan dari jualan digunakan 3
untuk membiayai aktiviti-aktiviti kemasyarakatan yang bermanfaat untuk memperkasakan remaja-remaja kurang bernasib baik dengan kemahiran-kemahiran baru.
Berpangkalan di Kuala Lumpur, Good Hijab dahulunya dikenali sebagai Hijab for Good yang bermulai pada 2015 dan kemudian melalui penjenamaan semula ke jenama yang sekarang ini. Good Hijab dimiliki oleh SE Good Product Sdn. Bhd. Untuk maklumat lanjut sila layari www.goodhijab.com.


“Good Job!”- Pemuda India Dapat Pujian Bantu Wanita Melayu Bersalin Di Batu Caves

Malaysia kaya dengan pelbagai kaum dan bangsa namun hal ini tidak menghalang kita untuk saling tolong menolong antara satu sama lain jika dalam kesusahan. Hal ini dapat disamakan dengan kisah yang tular di media sosial dan mendapat perhatian ramai kerana sikap keprihatinan yang ditunjukkan oleh pemuda berbangsa India itu. Meskipun berlainan agama, ia tidak menghalang mereka untuk berbuat baik terhadap wanita melayu ini. Sangat berjiwa bangsa!
Baca juga: “Tahniah, Memang Layak…”- APM Beri ‘Abang Viva’ Sijil Adiwira Prihatin Musibah

PEMUDA INDIA DAPAT PUJIAN BANTU WANITA MELAYU BERSALIN

Menurut hantaran yang dimuat naik oleh LK Savantharaja, ketika berada di Batu Caves pada pagi semalam untuk menyambut Thaipusam, mereka dikejutkan dengan bunyi wanita melayu meminta pertolongan dan kereta tersebut berada di luar kuil.

Tadi , saya dan beberapa orang penganut yang datang solat di Kuil Sri Subramaniyar Batu Caves ternampak seorang kakak menjerit meminta tolong di sebelah sebuah kereta (luar kuil), terus berlari menghampiri kereta tersebut. Kami ternampak seorang kakak melayu yang ingin bersalin di dalam kereta dia.

Saya dan beberapa orang wanita di situ terus menutup cermin kereta dengan pakaian (vesthi) yang diberikan oleh saudara kita yang berjalan ke Kuil bersama Paal Kudam untuk menunaikan nazar mereka.

Jelasnya juga, pada sekitar jam 7.24 pagi bayi tersebut selamat dilahirkan dan lebih menggembirakan LK Savantharaja berjaya mencari pisau serta memotong tali pusat bayi berkenaan. Bagusnya !
Semasa bayi keluar, beberapa kali saya memberitahu ”Kak, awak dan bayi awak selamat”. Terasa sangat gembira selepas wanita itu selamat melahirkan seorang bayi perempuan yang cantik (masa sekitar 7:24am).
Saya sangat gembira kerana berjaya memberi pisau untuk memotong tali pusat bayi tersebut. Semua yang datang menghulurkan bantuan mendoakan ibu dan baby. Ambulans sampai tepat selepas baby keluar. Sebelum pergi hospital, saya selfie dengan ayah baby (untuk ingatan).

“THIS IS TRULLY MALAYSIAN!”
Hantaran tersebut sudah tentunya menerima reaksi positif warganet yang turut gembira melihat keakraban rakyat Malaysia tanpa mengira bangsa dan juga agama.

Sumber: Facebook LK Savantharaja


Ibu Ini Kongsi Cara Nak ‘Bawa’ Haiwan Zoo Ke Dalam Rumah Guna Google, Nampak Real!

Nampaknya Perintah Kawalan Pergerakan telah dipanjangkan oleh pihak kerajaan sehingga 14 April ini. Maka kita akan berada di dalam rumah dalam tempoh yang lama! Mesti dah kekeringan idea untuk menghiburkan anak-anak di rumah kan? Jadi, ibu ini berkongsikan salah satu aktiviti iaitu membawa haiwan-haiwan dalam zoo secara virtual di rumah. Memang seronok anak-anak seolah-olah berada dekat dengan haiwan tersebut.
JOM BAWA ZOO KE RUMAH!

Tak boleh keluar? No problem. Bawa zoo ke rumah…hehehe. Kita hiburkan anak.. Caranya:
1. Search saja nama haiwan di google (gambar ke2)

2. Akan ada butang view in your space (gambar ke3)
3. Ikut arahan ye (gambar ke4)

Dan tadaaaa ada zoo dalam rumah anda! Update..ada yang kena install app dulu rasanya untuk buat 3D…gambar terakhir sekali
Jika takde juga..huhuhu mungkin phone tak support. Senarai haiwan yang ada :

-Lion
-Tiger
-Cheetah
-Shark
-Hedgehog
-Duck
-Emperor penguin
-Wolf
-Angler fish
-Goat

-Rottweiler
-Snakes
-Eagle
-Brown bear
-Alligator
-Horse
-Shetland pony
-Macaw
-Pug

-Turtle
-Cat
-Octopus
-Dog
*Selamat mencuba!
Sumber : Dietitian Fizah Sobri


Gores & Menang Dengan ZCITY, Anda Berpeluang Mendapat Diskaun Sehingga 90% Untuk Pin Tambah Nilai!

ZCITY  ini merupakan satu aplikasi dan juga platform dimana anda boleh mendapat rebat serta pulangan tunai segera. Selain itu, anda juga berpeluang untuk mendapat ganjaran bagi setiap transaksi yang dibuat.
Sempena Ulang Tahun  ZCITY, ada tawaran istimewa iaitu Pek Bonus bernilai RM25 khusus untuk semua pengguna mereka. Setiap pelanggan juga layak untuk membeli sebanyak 2 kali pek tersebut. Jom kami kongsi apa kelebihan yang anda boleh dapat melalui pembelian pek bonus ini.

Beli Pek Bonus bernilai RM25, siap boleh dapat penjimatan pin tambah nilai yang banyak!

Untuk pengetahuan anda, kalau anda membeli Pek Bonus bernilai RM25 dari ZCITY, anda berpeluang mendapat satu gores untuk memenangi potongan harga sehingga 90% tau untuk setiap pin tambah nilai tanpa perbelanjaan minimum! Ia juga bergantung pada nasib anda masing-masing.

Contohnya kalau anda gores dan dapat ganjaran diskaun RM90, anda boleh menggunakannya untuk membeli pin Touch N Go (TNG) RM100, bermakna anda hanya perlu membayar RM10 sahaja untuk pin TNG bernilai RM100 itu. Memang jimat betul kan!

Bukan itu sahaja, pengguna juga akan menerima diskaun segera sebanyak RM30 dengan setiap pembelian pin tambah nilai.
 Selain itu, melalui pembelian yang dibuat, anda layak untuk mendapat tiket cabutan bertuah dan berpeluang mendapat RM300 secara eksklusif tau!
Nak tahu macam mana cara untuk membeli pek bonus tersebut? Ikut langkah ini!

Langkah 1: Muat turun aplikasi ZCITY dan lengkapkan pendaftaran
Langkah 2: Klik ikon “Pek Ulang Tahun”
Langkah 3: Buat pembayaran
Ha…mudah saja kan? Jadi, anda perlu cepat-cepat membuat pembelian pek bonus tersebut untuk nikmati tawaran yang mereka berikan!
ZCITY juga tawar pelbagai manfaat lain seperti e-baucar, bayaran bil & banyak lagi!

Bukan setakat itu, aplikasi ZCITY ini juga tersedia dengan pelbagai tawaran dan kegunaan menarik seperti e-baucar, pembayaran bil, Jom Reward, Zstore dan banyak lagi tau! Semuanya dalam satu platform, memang gempak kan! Senang cerita, kalau anda nak jimat, boleh guna aplikasi ini sahaja.
Jadi, kalau anda nak tahu lebih lanjut mengenai tawaran lain yang ada di ZCITY, boleh layari laman sesawang mereka di https://zcity.io/.


Gosok Jangan Tak Gosok! Suami Teruja Isteri Kongsi Cara Hilangkan Kotoran Minyak Tupperware, Menjadi!

Gosok jangan tak gosok! Ya, bukan mudah nak sental kotoran degil yang terdapat di bekas atau tupperware yang berminyak. Sekali basuh memang tidak jalan dan proses mencuci perlulah berulang kali sehingga hilang rasa licin berminyak tersebut. Memang memenatkan!
Justeru itu, terdapat satu cara mudah yang mungkin boleh membantu anda untuk mencubanya. Tips ini telah dikongsikan oleh seorang suami daripada isterinya yang begitu teruja setelah mengetahui cara ini memang berkesan untuk dikongsi bersama orang ramai.

Baca juga: Tombol Pintu Sentiasa Terkunci? Guna Cara Ini Barulah Tak Selalu Terkurung!
CARA MUDAH HILANGKAN KOTORAN DEGIL PADA BEKAS BERMINYAK

Baru tahu lah, bini saya ajar. Cara nak mudah basuh tupperware.

CARA MUDAH HILANGKAN KOTORAN BERMINYAK PADA MANGKUK:

1. Ambil tisu koyakkan sikit-sikit.

2. Letak sabun cuci pinggan.
3. Masukkan air sedikit, tidak perlu penuh.

4. Tutup dan kemudian goncang.
5. Setelah itu, keluarkan tisu dan bilas bekas dengan air.
Hasilnya, tidak lah 100% bersih tetapi hasil minyak degil sudah berkurangan hilang. Jadi anda disarankan cuci dengan sabun lagi sekali. Mudah bukan?
BOLEH JUGA GUNA IDEA-IDEA LAIN SEPERTI DI BAWAH…
Sementara itu, di ruangan pula perkongsian ini telah mendapat perhatian ramai sehingga mencecah 1.2 juta tontonan. Malah, terdapat beberapa pandangan idea dari warga netizen yang berkongsikan cara-cara lain untuk membersihkan kotoran minyak degil di bekas.
Anda juga boleh mencubanya.
“Kalau berminyak sangat sesuai cara ni tapi biasa saya lap dulu minyak dengan tisu. Lepas itu cuci macam biasa,” ujar seorang netizen.
“Ooo…saya belajar dekat restoren basuh dengan air panas bagi siram je,” komen netizen lain.
“Guna air panas atau rendam dengan air/sabun pencuci tu, memang akan tanggal. Tak perlu tisu tu pun tak apa, lepas itu cuci macam biasa,” komen lagi seorang netizen.

@rifaatzahrawi Baru tau, walaupun ada yg da tau. Saje nak share. Rasa seronok pulak! 😆 #tiktokmalaysia #sayangbini #fyp #tips #CapCut ♬ original sound – Rifaat Al Zahrawi

Sumber: Tiktok Rifaatzahrawi


Sempena Hari Malaysia, Grab Lancar Kempen ‘Bangga Menjadi Rakyat Malaysia’

Grab (dulu dikenali sebagai MyTeksi), aplikasi terulung Asia Tenggara memang berbangga sebagai jenama buatan Malaysia. Ditubuhkan bagi memperbaiki industri pengangkutan dan teksi, Grab tetap komited untuk menyelesaikan masalah rakyat Malaysia, iaitu pengangkutan yang selamat dan boleh dipercayai.

“Sebagai jenama Malaysia, kami berbesar hati dan berbangga kerana telah berjaya menambat hati penduduk Asia Tenggara dengan inisiatif yang telah kami perkenalkan bagi menjamin keselamatan. Dengan sentiasa mencabar diri sendiri, kami telah berjaya memperbaiki tahap keselamatan bukan sahaja untuk penumpang kami tetapi juga pemandu” ujar Jaygan Fu, Ketua Grab Malaysia.

Sebagai sebahagian daripada dedikasi tersebut, Fu menekankan beberapa usaha yang dijalankan yang telah dilaksanakan setakat ini. Sebagai contoh, para pemandu Grab boleh berhubung dengan stesen polis berhampiran jika berlakunya kecemasan dengan hanya satu butang menerusi butang PDRM pada aplikasi pemandu.

Salah sebuah lagi ciri yang tersedia ialah ‘Share My Ride’, yang membolehkan penumpang berkongsi perjalanan mereka dengan rakan-rakan dan keluarga – memaklumkan mereka di mana mereka berada dan jangkaan masa ketibaan. Ciri ini memberikan orang yang tersayang ketenangan fikiran bahawa mereka akan selamat sampai ke destinasi.

“Kami menghabiskan banyak masa untuk mendengar daripada penumpang dan pemandu bagi memahami apa yang mereka paling perlukan, dan cuba untuk memenuhi permintaan mereka,” kata Fu. “Dengan itu, ciri-ciri keselamatan Grab yang lain seperti polisi insurans kemalangan persendirian yang melindungi kedua-dua penumpang dan pemandu. Kami juga menjadi perintis projek di mana 100 kenderaan GrabCar yang dipandu wanita, dilengkapi dengan kamera CCTV dalam-kereta bagi menambah keselamatan kedua-dua penumpang dan pemandu.”
Hari ini, lapan daripada 10 wanita berasa pengangkutan awam kini lebih selamata sejak Grab diperkenalkan.

Bangga untuk menjadi rakyat Malaysia
Selari dengan sambutan Hari Malaysia yang bakal tiba, Grab ingin menjemput rakyat Malaysia dan penumpang dari negara lain untuk bersama-sama di dalam menyambut Hari Malaysia. Digelar ‘Bangga menjadi rakyat Malaysia’, kempen ini bertujuan untuk memupuk semangat nasionalisme dan patriotisme. Diinspirasikan oleh lagu ‘Saya Anak Malaysia,’ Grab telah melakukan perubahan kepada lagu tersebut, dan akan memberi penumpang naik secara percuma, sebagai ganti mereka menyanyikan lagu versi Grab tersebut.
Penumpang bertuah yang dapat menaiki kereta ‘Bangga menjadi rakyat Malaysia’ dan bersedia untuk menyanyi akan menerima hadiah daripada Grab.
Berikut langkah-langkahnya:
Langkah 1: Muat turun aplikasi Grab dari Apple App Store dan/atau Google Play.
Langkah 2: Pilih ikon GrabCar dan masukkan lokasi Pick-up dan Drop-off.
Langkah 3: Tempah dan jika kereta yang anda naiki merupakan kereta ‘Bangga menjadi rakyat Malaysia’, anda boleh pilih untuk bayar dengan menyanyi lagu ‘Saya Anak Malaysia’ versi Grab!
Langkah 4: Nikmati tambang percuma!
Untuk maklumat lanjut berkenaan usaha keselamatan Grab dan kereta yang bertemakan Hari Malaysia, sila layari www.grab.com


Harga Baru Grab Yang Menawarkan Tambang Paling Murah

Sebagai sebahagian daripada usaha Grab bagi mempertingkatkan pengalaman pengguna, aplikasi terulung di Asia Tenggara ini menawarkan tambang lebih murah bagi GrabCar iaitu daripada RM1.30 setiap km kepada RM1.10 setiap km di Lembah Klang untuk hujung minggu (setiap hari) dan hari bekerja di luar waktu puncak (setiap hari kecuali 6pagi – 10pagi & 5petang – 8malam) berkuatkuasa serta-merta.

“Kami memandang serius tentang tambang dengan mengambil pendekatan jangka-masa panjang. Dengan struktur baru ini, Grab menawarkan perkhidmatan pengangkutan paling kompetitif untuk kereta peribadi di Lembah Klang dengan menawarkan tambang tetap dan perkhidmatan berkualiti tinggi untuk kesemua penumpang,” ujar Jaygan Fu, Ketua Negara bagi Grab Malaysia.

Sebagai contoh, dari Bangsar ke KLCC kini hanya RM11 dengan tambang lebih murah kami berbanding perkhidmatan lain yang mungkin akan mengenakan caj RM12 dan RM17. Manakala daripada Bandar Utama ke Pavillion sekarang hanyalah RM17 di luar waktu puncak dan Zouk ke TTDI kini hanya RM18!

Fu turut menambah dengan pengurangan tambang ini akan memberi manfaat kepada pemandu separuh masa yang kebanyakannya terdiri daripada orang profesional yang memandu di dalam waktu puncak (sebelum/selepas waktu bekerja) dan pada hujung minggu bagi membantu mereka menambah pendapatan.
Untuk maklumat lanjut, sila layari: https://www.grab.com/my/press/lowestfaresintown/
Bagi menikmati kadar tambang baru ini, sila muat turun Aplikasi Grab daripada Google Play dan Apple App Store untuk mendapatkan penjimatan.

Mengenai Grab
Grab merupakan platform terulung Asia Tenggara. Kami memnyelesaikan permasalahan dan cabaran pengangkutan untuk 620 juta orang di Asia Tenggara. Grab bermula sejak tahun 2012 dan kini menawarkan perkhidmatan di Singapura, Indonesia, Filipina, Malaysia, Thailand dan Vietnam. Untuk maklumat lanjut, sila layari: http://www.grab.com.


GrabCar, Alternatif Kenderaan Awam Yang Lebih Murah

“Anda baru sahaja tiba dengan bas di tengah bandar Kuala Lumpur agak lewat dari yang dijangkakan. Nak naik LRT, dah lepas jam 12 tengah malam. Takkan nak jalan balik pulak? Ada dekat sejam kena menapak ni. Nak telefon kawan-kawan, malu lah pulak, diorang mesti tengah tidur ni. Tengok dalam dompet, ada RM30.”
Pernah alami situasi seperti di atas ini? Dengan bajet yang terhad, bagaimana jika anda hanya bayar mengikut kepada kadar tetap dan tak perlu risau jika terlebih bajet?

Jangan risau. Dengan adanya GrabCar ini, ia telah pun membuat pengiraan yang tepat, dan apabila kereta tersebut sampai; anda hanya bayar ikut kadar yang ditetapkan tadi. Tiada caj tersembunyi, tiada surcaj tengah malam. Menarik bukan?
Pernah dengar tentang GrabCar?

Jika tidak pernah, bagaimana pula dengan MyTeksi? Sudah pasti anda pernah mendengar atau menggunakan perkhidmatan MyTeksi bukan? GrabCar menawarkan perkhidmatan kereta dengan pemandu menerusi aplikasi mudahalih MyTeksi.

Apa yang best dengan GrabCar?
Ciri-ciri utama GrabCar adalah, ia mengenakan bayaran pada kadar tetap. Tambang telah dikira terlebih dahulu berdasarkan jarak di antara tempat anda diambil sehinggalah tempat anda diturunkan, dan juga masa perjalanan yang dianggarkan.
Anda tidak perlu risau lagi tentang dikenakan bayaran lebihan di luar kemampuan anda. Ia adalah telus dan anda hanya akan dikenakan bayaran pada kadar yang telah dikira tadi. Anda tidak akan dikejutkan dengan kadar yang di luar jangkaan secara tiba-tiba. Bolehlah kira-kira dulu bajet, sebelum panggil GrabCar untuk membawa anda ke destinasi yang hendak dituju.
Harga tambang diturunkan?
Perkhidmatan GrabCar yang dilancarkan sejak bulan Mei 2014, dan baru-baru ini kita telah dikejutkan dengan pengumuman harga tambang yang jatuh mendadak. Dengan penurunan harga tersebut, ia merupakan salah satu cara pengangkutan yang paling berpatutan di dalam kawasan Lembah Klang. Anda juga tidak perlu tunggu begitu lama untuk mendapatkan perkhidmatan GrabCar ini.
Pelanggan GrabCar (Ekonomi) akan berpeluang menikmati kadar baru ini bagi membolehkan lebih ramai orang menikmati perkhidmatan pengangkutan awam pada kadar yang lebih murah. Walaupun ia murah, ia masih menumpukan tumpuan kepada tiga tunjang utama iaitu, keselamatan, kepantasan dan kepastian.
Berapa kadar tambang GrabCar?
Grabcar mengenakan bayaran pada kadar tetap. Tambang dikira berdasarkan jarak di antara tempat anda diambil sehingga ke tempat anda diturunkan, dan juga masa perjalanan yang dianggarkan.
(Nota: Kadar tol tidak termasuk di dalam tambang. Semua kadar tol adalah tanggungjawab penumpang.)

Apa lagi yang menarik dengan GrabCar?
Di antara ciri-ciri utama GrabCar ialah ia amat menitikberatkan aspek keselamatan sama seperti ciri-ciri yang terdapat pada aplikasi MyTeksi.
Boleh percaya ke pemandu GrabCar?
Sebagai langkah keselamatan, perjalanan anda boleh dikesan melalui aplikasi GrabCar. Perincian pemandu seperti nama pemandu dan nombor telefon juga diketahui.
Dan yang paling penting sekali ada satu fungsi iaitu Berkongsi Perjalanan Anda. Ini membolehkan penumpang GrabCar berkongsi perjalanan dengan orang yang tersayang, yang sedang risau menunggu di rumah.
Anda pastinya berasa selamat dan selesa, walaupun anda keseorangan dan sudah lewat malam!
Sekurang-kurangnya, anda boleh memaklumkan kepada keluarga atau kawan rapat anda yang anda sedang menggunakan perkhidmatan GrabCar ini.
Proses saringan
Setiap kenderaan dan pemandu GrabCar turut melalui proses saringan yang menyeluruh dan hanya yang betul-betul layak sahaja boleh membawa kenderaan tersebut. GrabCar menjalankan pemeriksaan latar belakang bagi setiap pemandu GrabCar yang menyertai dan menjadi aktif dengan mereka.
Pemandu akan diperiksa untuk (i) kes jenayah, (ii) kes sivil dan rekod pemanduan, dan mana-mana pemohon yang didapati mempunyai sebarang rekod untuk (i) dan (ii) atau mempunyai rekod pemanduan secara merbahaya, tidak akan dibenarkan untuk menyertai GrabCar sebagai seorang pemandu.
Cepat dan pantas
Dari segi kepantasan pula, anda akan menerima notifikasi mengenai status tempahan anda dalam masa 1 minit sahaja. Anda tidak perlu menunggu lama.
Akhir sekali, anda akan mendapat kepastian mengenai berapa tambang yang perlu anda bayar dan hanya bayar mengikut kadar tersebut. Tiada kejutan sama sekali.
Kita lihat pula model kenderaan yang digunakan seperti berikut:

GrabCar (Ekonomi): Toyota Vios, Perodua Myvi, Honda City
GrabCar+ (Premium): Toyota Camry, Honda Accord, Hyundai Sonata

Akhir kata
Foto Kredit: thenextweb.com
Dengan adanya perkhidmatan GrabCar ini, anda pasti berasa lebih selamat kerana semua maklumat telah diperolehi lebih awal.
Malah, ia benar-benar dapat mengurangkan bebanan kos pengangkutan awam. Anda boleh berjimat di samping mengetahui lebih awal tambang yang perlu dibayar. Tiada lagi caj tersembunyi dan anda boleh bajet secukupnya wang yang anda ada.
Siapa kata perkhidmatan pengangkutan awam mahal? Kini semua orang boleh menaiki pengangkutan awam!


Perkhidmatan GrabCar kini di Melaka dan Kota Kinabalu & Sambutnya Dengan Promosi Merdeka59

Grab (dulu dikenali sebagai MyTeksi), aplikasi terulung rantau Asia Tenggara kini memperkenalkan perkhidmatan GrabCar ke dua bandar utama, Melaka dan Kota Kinabalu.
“Grab telah pun berada di bandar ini semasa kami memperkenalkan perkhidmatan MyTeksi, namun GrabCar bertujuan untuk melengkapkan perkhidmatan teksi semasa dengan menawarkan pengangkutan alternative yang mudah dan berpatutan di lokasi tumpuan pelancong di mana pengangkutan, trafik dan tempat letak kereta sering menjadi isu,” kata Jaygan Fu, Ketua Pegawai Grab Malaysia.

Beliau turut  berkongsi yang GrabCar bukan sahaja berkongsi aspek keselamatan yang sama seperti MyTeksi tetapi dengan beberapa ciri tambahan. “Kedua-dua pemandu GrabCar dan MyTeksi perlu melalui ujian saringan, mempunyai akses kepada perkhidmatan pelanggan 24jam sehari dan butang PDRM pada aplikasi pemandu jika terdapat kecemasan, penumpuan boleh berkongsi dengan rakan-rakan dan keluarga supaya mereka boleh menjejak di mana lokasi mereka dan kedua-dua pemandu dan penumpang adalah dilindungi dengan polisi insurans,” tambah Fu.
Tambahan pula, GrabCar mengenakan tambang-tetap dan pelanggan boleh memilih untuk membayar samada menerusi wang tunai atau kad kredit/debit. “Ini bermakna, tidak kira keadaan trafik, penumpang akan tahu berapa tambang yang perlu dibayar terlebih dahulu dan mempunyai fleksibility ketika membuat bayaran,” kata Fu.

Sejak pengenalan GrabCar di Lembah Klang pada tahun 2014, GrabCar, telah meluaskan operasinya ke Johor Bahru, Penang dan kini Melaka dan Kota Kinabalu.

Merdeka59*
Sejajar dengan pengembangan perkhidmatan ke Melaka dan Kota Kinabalu dan sambutan kemerdekaan ke-59 yang akan datang, Fu turut mengambil peluang untuk mengumumkan promosi Grab Merdeka59.
Dari Ogos 25 sehingga 31, 2016, pengguna GrabCar di Lembah Klang, Penang, Johor Bahru dan kini Melaka dan Kota Kinabalu bakal nikmati potongan RM5 untuk 9 GrabCar (Ekonomi) apabila membuat bayaran melalui kad kredit/debit.
Bagi menikmati promosi Merdeka59, penumpang hanya perlu:

Muat turun aplikasi samada melalui Google Playstore ATAU Apple Appstore,
Masukkan lokasi,
Pilih untuk bayar melalui kad debit/kredit, dan
Masukkan kod promosi: MERDEKA59.

Untuk maklumat lanjut tentang promosi Grab’s Merdeka59 atau GrabCar, sila layari http://grb.to/Grab-Merdeka59 dan www.grab.com.


Graduan Kelas Pertama Tak Perlu Bayar Balik Pinjaman PTPTN

Kerajaan akan mengembalikan keistimewaan pengecualian bayaran balik pinjaman Perbadanan Tabung Pendidikan Tinggi Nasional (PTPTN) kepada graduan yang menamatkan pengajian ijazah sarjana muda kelas pertama.
Baca juga: JPJ Perkenalkan ‘My Test’ Bantu Pembelajaran Ujian Komputer Kelas Memandu

KEISTIMEWAAN ITU DIBERIKAN KEPADA GRADUAN YANG TAMAT PENGAJIAN BERMULA TAHUN 2019
Sekadar gambar hiasan.
Perdana Menteri, Datuk Seri Ismail Sabri Yaakob, berkata keistimewaan itu akan diberi kepada graduan yang menamatkan pengajian bermula 2019, tanpa mengira status ekonomi, bangsa dan agama.

Katanya, ia sebagai dorongan untuk golongan berkenaan belajar bersungguh-sungguh dan mendapatkan kelulusan terbaik dalam pengajian.

“Saya berharap PTPTN dapat berbincang dengan Kementerian Kewangan berkenaan perkara ini dari segi peruntukan yang terlibat.
“Ini sebagai dorongan kepada anak-anak Keluarga Malaysia untuk belajar bersungguh-sungguh dan mendapatkan kelulusan yang terbaik dalam pengajian mereka,” katanya dalam ucapan perasmian Majlis Sambutan Jubli Perak 25 Tahun PTPTN, di sini pada Rabu.
Sehingga kini, Ismail Sabri memaklumkan, seramai 3.67 juta peminjam mendapat bantuan pinjaman daripada perbadanan berkenaan dengan keseluruhan nilai pinjaman berjumlah RM66.87 bilion.
SEHINGGA AKHIR BULAN LALU, LEBIH 2 JUTA PEMINJAM SUDAH BAYAR BALIK PINJAMAN
Perdana Menteri berkata, sehingga akhir bulan lalu, lebih dua juta atau 82.04 peratus peminjam sudah membayar balik pinjaman dengan jumlah kutipan sebanyak RM17.8 bilion.
“Saya percaya ramai yang sudah menamatkan pengajian memperolehi pekerjaan yang baik dan secara langsung menaikkan taraf kehidupan mereka, sekali gus menjadi aset ataupun modal insan penting kepada negara.
“Suka saya tekankan di sini bahawa membayar balik pinjaman pendidikan amat mustahak bagi menjamin kesinambungan dana kepada pelajar-pelajar baharu yang juga waris masa hadapan negara,” katanya.
Sekadar gambar hiasan.
Beliau berkata, kerajaan melalui PTPTN menyediakan peruntukan lebih RM3 bilion setahun bagi membiayai pinjaman pendidikan kepada purata lebih 180,000 pelajar baharu yang berjaya melanjutkan pengajian ke peringkat tinggi.
Bagaimanapun, Ismail Sabri mengakui timbul pula kebimbangan mengenai kebergantungan rakyat terhadap pinjaman yang menyebabkan graduan masa hadapan terikat dengan bayaran balik pinjaman pendidikan sebaik menamatkan pengajian.
Justeru, katanya, kerajaan mewujudkan inisiatif Simpan SSPN sejak 2004 yang menunjukkan prestasi memberangsangkan dengan keseluruhan deposit berjumlah RM12.5 bilion dan bilangan akaun mencecah 5.4 juta sehingga akhir bulan lalu.
Beliau yakin PTPTN boleh melaksanakan inisiatif penabungan menerusi kerjasama strategik untuk meningkatkan kutipan bayaran balik pinjaman.
“Saya difahamkan kerjasama ini sudah mula diadakan dengan Kerajaan Sarawak dengan amaun yang disumbangkan lebih RM30 juta. Langkah kerjasama ini amat baik dan perlu dipertingkatkan dengan semua kerajaan negeri.
“PTPTN menyasarkan kutipan balik pinjaman melalui inisiatif ini adalah sebanyak RM50 juta,” katanya.
Sumber: Berita Harian


Bercuti Di Pantai Tercantik PD, The Grand Beach Resort Port Dickson

The Grand Beach Resort Port Dickson terletak di tepi pantai yang terdampar luas dengan pasir putih yang mengadap Laut Selat Melaka, resort ini telah diambilalih oleh Felda Investment Corporation (FIC) pada Oktober 2014. Resort yang mempunyai 210 bilik penginapan ini menyediakan pelbagai jenis kategori bilik seperti Superior, Deluxe, Executive Room, Studion Suites, Executive Suites dan Family Suites dan Family Suites menjanjikan keselesaan penginapan kepada para pengunjung.
Gabungan Reka Bentuk Tradisional Dan Moden
The Grand Beach Resort Port Dickson yang sebelum ini dikenali sebagai Selesa Beach Resort terkenal dengan reka bentuk yang diinspirasikan daripada rumah tradisional Minangkabau serta digabungkan dengan sentuhan moden menawarkan suasana penginapan yang tersendiri serta unik. Reka bentuknya yang unik akan pasti menarik perhatian sesiapa sahaja yang melewati resort penginapan di tepi laut.

Hanya mengambil masa satu jam dari Kuala Lumpur dan terletak diantara pekan Port Dickson dan pantai popular Teluk Kemang, resort ini menjadi pilihan utama kerana kemudahan akses serta dikeliling oleh tempat-tempat menarik seperti taman haiwan, muzium tentera, kelab golf, pusat ikan hiasan dan ‘Cape Cavallho‘ iaitu ladang ternakan kuda di Rembau.
Jabatan Perikanan Malaysia di Teluk Kemang merupakan Pusat Hiasan Ikan Port Dickson (PIHPD) yang berfungsi menggalakkan pembangunan industri ikan hiasan terutamanya ikan hiasan marin

Suasana di sekitar Cape Cavallo ladang ternakan kuda di Rembau

Aktiviti dan pertandingan menunggang kuda sambil turut dijalankan di Cape Cavallho ini
Sri Kelana, Coffee House Dengan Pilihan Makanan Tempatan Popular
Coffee House Sri Kelana telah diberi imej baru melalui perubahan konsep dan penambahan kemudahan dan kapasitinya. Coffee house ini menawarkan makanan tradisional Negeri Sembilan dan yang paling popular adalah Daging Salai Masak Lemak Cili Api, kuih Sepang dan Apam Johol.
Cofee House Sri Kelana dengan imej baru yang lebih moden setelah penambahbaikan
Susunan meja makan di Cofee House Sri Kelana yang lebih teratur memberikan keselesaan kepada tetamu
Proses Menaiktaraf Dan Penambahbaikan
Hotel di The Grand Beach Resort Port Dickson telah melalui fasa 1 penambahbaikkan dan juga menaiktaraf kemudahan sejumlah RM 5 juta telah dibelanjakan setakat ini bagi menaik taraf dan menambah baik struktur dan kemudahan-kemudahan yang sedia ada bagi memberi imej baru serta meningkatkan keselesaan para tetamu.
Fasa pertama menambah baik bilik telah siap dilaksanakan dan ditawarkan kepada para pengunjung.
Deluxe Suite Room dimana bilik hotel juga turut melalui fasa penambahbaikan
Penambahan 6 bilik mesyuarat baru telah diadakan, yang memberi jumlah keseluruhan sebanyak 13 bilik mesyuarat dan 1 ballroom yang dapat menampung seramai 900 orang bagi ‘theatre style seating’.
Selain memberikan ketenangan dan kedamaian kepada pengunjung yang ingin merasai percutian yang menarik dan selesa, bilik mesyuarat ini dilengkapi dengan peralatan canggih dan moden kepada pengunjung yang berhasrat untuk mengadakan mesyuarat rasmi yang berlatarbelakangkan keindahan alam semulajadi.
Ballroom The Grand Beach Resort yang dapat menampung 900 orang tetamu
Pembukaan rasmi The Grand Beach Resort di Ballroom
Keseluruhan struktur luaran telah siap dicat dengan lapisan baru, bahagian Lobby telah diberi imej dan konsep baru demi meningkatkan lagi mutu perkhidmatan dan memudahkan para tetamu berurusan dengan jabatan ‘Front Office’.
Front Office The Grand Beach Resort
Banyak Lagi Aktiviti Menyeronokkan Boleh Dilakukan Di Sini!
Resort ini juga menawarkan kemudahan-kemudahan lain seperti kolam renang untuk orang dewasa dan kanak-kanak yang mempunyai keindahan pemandangan laut dan persisiran pantai dimana pengunjung boleh melakukan aktiviti riadah seperti berjoging sambil menghirup udara segar di waktu pagi mahupun di waktu petang.
Pantai yang dinamakan Pantai Cahaya Negeri ini sememangnya sangat popular dikunjungi terutamanya pengunjung dari luar khususnya di waktu hujung minggu.
Kolam renang untuk dewasa dan kanak-kanak yang mempunyai keindahan permandangan laut dan dapat akses terus ke pantai untuk melakukan aktiviti riadah. Di sekitar kolam renang adalah kawasan untuk ‘bbq dinner’
The Grand Beach Resort Port Dickson diuruskan oleh anak syarikat Felda Investment Corporation Sdn Bhd (FIC) iaitu FIC Hospitality Management Sdn Bhd (FICHM, sebanyak 3 buah hotel iaitu The Grand Beach Resort, Merdeka Palace Hotel & Suite dan Grand Borneo Kota Kinabalu kini diuruskan oleh FICHM.
Untuk maklumat yang lanjut sila layari laman web www.grandbeachresortpd.com dan nikmatilah promosi semasa yang ditawarkan melalui penempahan menerusi laman web atau pun boleh menghubungi terus di talian 06-647 4090. Jangan lupa juga untuk melayari Facebook thegrandbeachresort serta ‘Like’ laman tersebut kerana terdapat pelbagai tawaran menarik yang ditawarkan.

Untuk maklumat sila hubungi:
Fathi Ahmad Shah
Asst. Vice President
Felda Investment Corporation Sdn Bhd
[email protected]


Hilang Stres Mak-mak! Group FB ‘Anak Sepahkan Apa Hari Ini’ Dapat Sambutan Luarbiasa

Pelbagai ragam anak-anak di rumah tentunya boleh membuatkan ibu-ibu geleng kepala.
Memanglah ‘meriah’ bila anak-anak sentiasa aktif dan mencari macam-macam idea baru untuk ‘eksperimen’ mereka di rumah, tapi kalau dah selalu tu kadang-kadang ibu-ibu pun boleh stres juga kan?

Malah sampai satu tahap tu mungkin kita akan rasa macam kita gagal jadi ibu yang baik, tak pandai nak didik anak, tak mampu uruskan rumahtangga dengan elok macam orang lain.
Rupanya kita bukan keseorangan ya ibu-ibu!

Inilah antara tujuan Group Facebook ‘Anak Sepahkan Apa Hari Ini’ diwujudkan oleh Puan Maryam Jamadi, seorang terapis cara kerja kanak-kanak (Pediatric Occupational Therapist) yang memiliki 2 pusat terapi di Selayang dan JB.

Beliau juga seorang ibu kepada 2 orang anak.
Tak sampai seminggu Group ini diwujudkan, jumlah keahliannya telah mencecah lebih 36 ribu orang.

Ramai yang menyertai Group ini berasa terhibur dan ‘tak keseorangan’ apabila melihat telatah anak-anak kecil yang dikongsikan oleh ibu ayah di rumah masing-masing.
Antara Telatah Lucu Anak-anak Di Rumah
Ada anak yang kerjanya suka tabur bedak, ada yang tunjuk bakat ‘melukis’ di dinding, ada pula yang buat ‘eksperimen’ bekukan barang dalam peti sejuk. Antara yang ekstrem, ada yang bubuh duit dalam oven sampai terbakar. Tengok duit kertas RM50 pulak tu… Huhu! Boleh kemurungan kejap ni.

Minyak bijan hilang rupanya kena ‘sorok’ dalam peti sejuk beku.

Yang ni bukan main kreatif lagi!

Eksperimen bubuh duit kertas dalam oven pun boleh..

Kemalangan kali kedua. Huhu.

Ada Juga Input Berguna
Tapi dalam rasa lawak tu, Group ini juga dilihat sebagai satu medan perbincangan yang positif kerana ibu bapa boleh berkongsi idea dan meminta pandangan membina terutamanya dalam bidang perkembangan kanak-kanak.
Di ruangan komen, Puan Maryam Jamadi juga meluangkan masa untuk memberi idea dan pandangan beliau sebagai seorang terapis cara kerja kanak-kanak.

Maka tak hairanlah Group ini mendapat sambutan luar biasa dari golongan ibu bapa, terutamanya ibu-ibu yang stres di rumah.
Lihat sajalah komen-komen dan perkongsian ibu-ibu di bawah. Rasa kelakar ada, rasa macam ‘I feel you’ pun ada kan?
Jadi, anda dah join ke Group ‘Anak Sepahkan Apa Hari Ini?’.
Bagi yang belum join lagi, ini antara perkongsian Puan Maryam Jamadi tentang realiti menjaga kanak-kanak yang membawa kepada tercetusnya penubuhan Group tersebut.
“TAK PANDAI KEMAS RUMAH KEEE???”
Kalau ada yang tanya soalan di atas, tolong “invite” masuk group Anak Sepahkan Apa Hari Ini? . Baru dia tahu langit tinggi atau rendah 😎
Dulu sebelum saya masuk dalam bidang terapi, saya pun pernah tertanya.
“Macam mana boleh biar je anak conteng dinding?”
“Macam mana boleh terlepas bagi anak main alat solek?”
“Macam mana rumah boleh jadi huru hara?”
“Mak bapak tak pantau anak ke?”
Tapi itulah realitinya, anak seorang pun dah boleh menghuru harakan rumah kita. Tak perlu tunggu anak ramai 😂
Kalau rumah yang ada anak normal pun dah macam itu, apatah lagi rumah yang ada anak istimewa. Saya pernah ada klien yang ada anak autisme cerita yang rumahnya tak ada apa-apa pun, di ruang tamu kosong sehinggakan TV pun tak ada. Mana kan tidak,
Lapik tikar getah rumah pun anak cabut buat main.
Pen sebatang tertinggal dah boleh buat 1 sisi dinding terconteng. ✍🏾
Mak ayah basuh tangan 5 saat, anak dah tabur nasi 1 ruang meja makan. 🍚
Setiap kali beli tv mesti anak pecahkan. 😫
Kabinet dapur yang berat dan tinggi pun boleh roboh dibuatnya, mujur sangat anak sempat selamatkan diri. 🧘♂
Di pusat terapi saya juga tidak lari dari sepahan anak-anak didik, pernah juga berlaku episod:
1. Anak korek tahi sendiri dan makan. 💩
Ya, makan!
Memang ada isu ini sejak sebelum dapatkan bantuan terapi. Akhirnya, kami minta mak ayah pakaikan baju renang zip belakang badan ataupun sediakan tali pinggang supaya anak tak boleh masuk tangan dalam diaper baru selesai masalah.
2. Anak membuang air besar di diaper, sejurus selesai membuang terus calit semua “hasilnya” di dinding. 😭
Kes ini, memerlukan kehandalan deria baru mak ayah dan Teachers. Saat lepas habis membuang terus kena tukar diaper. Sesaat pun tak boleh lepas!
3. Anak buka zip bean bag yang digunakan semasa terapi. Habis 1 ruang terapi penuh “benda alah” putih itu. 🤯
Sesiapa yang pernah berada di situasi ini pasti tahu keazaban nak kutip “benda alah” putih itu. Azab! Akhirnya, semua bean bag kena jahit di bahagian zip. Bila anak cuba buka zip tak boleh, Teacher yang zip akan tersenyum lebar.
4. Anak obses dengan label barang-barang.
Habis nak berebut semua benda. Sabun basuh pinggan, sabun mandi atau benda yang berlabel kena buka label kalau tak mahu anak bawa dan cium label ke hulu ke hilir.
5. Anak makan semua benda termasuklah bekas bungkusan plastik. Paling suka getah tempe! 😱
Ya MAKAN, bukan tersalah baca ya. Kami terpaksa jauhkan anak ini dari segala benda. Perlu 100% pantauan, tak boleh terlepas walaupun 1 saat.
Ini baru 5 episod, tiap-tiap hari berdepan dengan episod lain-lain. Kadang-kadang terfikir, kami yang baru berdepan berapa jam pun dah macam ini. Macam mana mak ayah di rumah?
Memang tak dapat bayang. Tapi nak buat macam mana, itulah tanggungjawab dan amanah yang diberikan kepada kita bila dah jadi mak ayah.
Disebalik rumah yang bersepah, terdapat makhluk kecil yang sedang berusaha mengembangkan otaknya sendiri.
Kena pilih, nak rumah bersepah tapi otak anak berkembang ataupun rumah tak bersepah tapi perkembangan anak terbantut?
Jangan terkejut kalau saya kata terbantut, sebab anak suka buat sepah itu adalah NORMAL bagi anak umur bawah 3 tahun. Paling ekstrim semasa umur 1-2 tahun, fasa dimana anak dah mula aktif kesana sini dan pantang lihat barang terkemas. Waktu ini normal anak RIMAS
– Barang dalam bakul.
– Barang dalam almari.
– Baju terlipat.
– Barang dalam kotak.
– Barang dalam beg.
Normal juga anak MARAH kalau kita kemas, sebab waktu ini anak rasa bila kita mengemas masuk benda dalam bakul, almari, beg atau kotak, barang itu HILANG selama-lamanya. Ada anak yang boleh menangis macam kena dera setiap kali mak ayah mengemas mainan dia 😂
Inilah dipanggil skil “object permanence” masih dalam pembinaan. Biasanya umur 2-3 tahun, skil ini akan mula berkembang dan barulah anak redha bila mak ayah mengemas ataupun dia pun akan mula belajar kemas mainan.
Saya pernah ada kes anak lewat bercakap, mak ayah dengan bangganya beritahu:
“Anak saya baik, tak pernah buat sepah, conteng dinding dan boleh dengar kata cuma masalah bercakap”
Bila dah buat terapi, deria-deria anak sudah “dibangunkan” barulah mak ayah tersebut tahu yang dia tidak lari dari masalah rumah bersepah dan biasanya saya akan pesan awal-awal untuk lakukan persediaan. Bila mak ayah layankan sepahan anak, tiba-tiba semua komponen perkembangan anak meningkat.
Tapi sepah-sepah juga, jangan abaikan keselamatan keselamatan dan kebersihan. ⚠ Mohon:
1. Elakkan beri anak main tali yang 12 inci ke atas untuk elak anak terjerut. ⛔
2. Untuk anak yang masih masukkan benda dalam mulut, jangan beri anak main mainan yang lebih kecil dari saiz mulutnya. Boleh cuba masukkan dalam ruang silinder bekas tisu tandas. 🚫
3. Belon atau bekas plastik, jangan beri anak main tanpa pantauan. Simpan di tempat yang anak tak boleh capai sebab sudah banyak kes anak tercekik ataupun lemas disebabkan ini. 👶
4. Pisau, cecair pencuci, bahan api atau mudah terbakar mohon sorokkan dari pandangan anak. Letak di kabinet berkunci.
5. Bedak talkum sebenarnya bahaya untuk anak, ramai pakar kanak-kanak tak sarankan anak guna bedak talkum sebab risau habuk-habuk bedak masuk dalam saluran penafasan anak dan boleh buat penafasan tersekat dan risiko kanser paru-paru. ⚠
6. Jangan beri anak main lidi, kayu panjang, straw ataupun apa-apa yang panjang dan tajam tanpa pantauan. Risiko tercucuk mata atau anak letak. Dulu pernah jiran saya tercucuk anak tekak sebab menyanyi dan buat mikrofon guna lidi. Seriau! 😨
7. Pastikan balkoni atau tingkap sentiasa tertutup jika tidak ada gril. 🏢
Tapi itulah, bila nak cerita bahaya. Anak main selimut pun bahaya. Anak-anak pun panjang akal, ada sahaja projeknya. Maka, jalan terbaik adalah usaha dahulu, tawakal kemudian.
Sebab itu, saya tak pernah judge rumah orang bersepah. Sebab rumah saya pun selalu bersepah! Bila ada orang nak datang, kelam kabut kemas. Bila rumah terkemas, tak ada pula orang nak datang. Masalah mak anak kecil seantero dunia. 😂
Buat yang baru Follow page saya:
Hai, saya Maryam Jamadi. 👋
Seorang terapis cara kerja kanak-kanak (Pediatric Occupational Therapist) dan ibu anak 2. Mempunyai 2 pusat terapi (BEYOND Home Therapy) di Selayang dan Johor Bahru.
Orang yang Follow saya memang tergolong dalam golongan orang yang suka membaca sebab post saya selalu panjang-panjang bila berkaitan cerita tentang perkembangan, parenting dan anak-anak.
Terima kasih, semoga bermanfaat.
Maryam Jamadi
Pediatric Occupational Therapist
BEYOND Home Therapy Selayang & JB
*Dipetik daripada perkongsian asal oleh Maryam Jamadi


Group Jijik Di FB ‘Jaja’ Gambar Ibu Mengandung. Awas Maiesiofilia!

Mungkin sebelum ni kita pernah dengar bahawa mendedahkan baby bump adalah aurat dan bagaimana ibu-ibu perlu lebih berhati-hati kerana ada golongan lelaki tertentu yang amat suka melihatnya.
Berbeza dengan pedofilia (iaitu lelaki yang tertarik secara seksual terhadap kanak-kanak), maiesiofilia pula adalah satu gangguan psikologi yang dialami oleh individu dewasa yang bernafsu dengan wanita mengandung atau dalam erti kata lain iaitu pregnancy fetishism.

Golongan ini gemar melihat gambar wanita mengandung atau mungkin berfantasi yang bukan-bukan apabila melihatnya.
Individu yang mempunyai penyakit ini digelar maiesiofiliac.

Bayangkan kalau mereka ini berkumpul dalam satu tempat atau FB group, apa yang dibincangkan?

Itulah bahayanya yang kita perlu cakna!
Terkini, difahamkan sebuah group bergelar Koleksi Mak Buyung Malaysia diwujudkan di Facebook dan menjadi ‘lubuk’ berkongsi gambar-gambar candid wanita mengandung untuk tatapan kaum maiesiofilia ini.
Naa Mia Henna, dalam sebuah hantaran berkongsi beberapa gambar screenshot yang amat mendedahkan perbualan mereka dengan gambar-gambar dan menjelikkan!

Gambar nampak perut perempuan mengandung bersepah!. Hati-hati jela. Takut ada gambar bini korang atau gambar korang duk dalam group ni.Siap cari “candid collector”. Bukan kaleng-kaleng. Yang duk komen bukan-bukan pun kebanyakkan “fake”
Ini antara screenshot dari group berkenaan :

Hantaran tersebut menimbulkan kemarahan orang awam dan menggesa agar Page tersebut dilaporkan agar ia dipadam.
Berikut antara komen-komen mereka yang melihat hantaran tersebut:

Menurut Naa Mia juga, kebanyakan pengguna akaun dalam group ini menggunakan akaun palsu.
Jadi ibu-ibu, harap lebih berhati-hati jika berkongsi gambar anda di media sosial.
Macam-macam jenis manusia yang tak dapat diduga sekarang!
Semoga kita semua dilindugi daripada fitnah sebegini.


Sakit Payudara, Ini Yang Ibu Ayah Kena ‘Alert’ Ketika Anak Perempuan Meningkat Remaja

Jika anak perempuan anda mula hampiri usia baligh, dia pasti akan lalui fasa growing breast pain semasa payudaranya mula berkembang.
Anak anda semestinya sedikit risau tentang perkembangan badannya.

Sebagai ibu bapa, anda boleh terangkan pada anak-anak mengenai growing breast pain sebagai persediaan.
Bilakah Payudara Mula Tumbuh ?
Memetik healthychildren.org, biasanya anak gadis akan mula fasa perubahan fizikal ketika berusia antara 8 ke 13 tahun. Antara simptom terawal baligh ialah pertumbuhan payudara berupa bonjolan kecil di bawah puting payudara.

Secara majoriti, anak gadis akan alami perkembangan payudara sebagai tanda pertama baligh manakala sebahagian kecil akan mula tumbuh bulu pada bahagian ketiak, kaki dan alat sulit dahulu sebelum payudara berkembang.

Peringkat Pertumbuhan Payudara
Terdapat lima peringkat pertumbuhan payudara yang berlaku sejak bayi dilahirkan sehingga baligh. Proses pertumbuhan payudara akan berlaku mengikut turutan di bawah :
1. Puting payudara sudah ada sejak lahir namun bahagian sekitar dada leper.
2. Semakin mencapai usia baligh, buah dada mula terbentuk dengan terhasilnya bonggolan di bawah puting menyebabkan puting sedikit menonjol dari dada.
Pada tahap ini, kulit pada puting (areola) akan bertukar menjadi sedikit gelap dan saiznya akan menjadi lebih besar.
3. Tisu payudara semakin berkembang membuatkan saiz buah dada meningkat.
4. Areola dan puting payudara semakin menonjol ketika tisu payudara terus berkumpul di bawahnya.
5. Saiz payudara terbentuk secara membulat menunjukkan peringkat akhir pembentukannya.

Kredit Foto : basicmedicalkey.com
Tanda-Tanda Pembentukan Payudara
Apabila anak gadis anda tumbuh payudara, dia mungkin akan alami gejala-gejala ini :

 Terasa gumpalan kecil tumbuh di bawah puting. Ia juga dikenali sebagai breast bud.
Bahagian sekitar puting terasa lebih lembut dan berisi.
Rasa gatal di sekitar dada dan puting.
Rasa sakit di sekitar dada akibat rembesan hormon estrogen dan progesteron dalam badan. Kehadiran hormon juga mengubah kandungan bendalir dalam tisu payudara. Ini boleh membuatkan payudara yang sedang tumbuh rasa sensitif dan sakit.
Tanda stretch mark merah terhasil di sekitar puting. Hal ini berlaku akibat kulit yang meregang ketika payudara membesar. Semakin payudara tumbuh, stretch mark merah ini akan bertukar menjadi putih dan tidak begitu ketara pada dada. Anda juga boleh pudarkan parut stretch mark menggunakan krim yang boleh didapati di farmasi.

Cara Atasi ‘Growing Breast Pain’, Sakit Ketika Payudara Sedang Tumbuh
Biasanya rasa sakit ini akan hilang sendiri. Namun, jika ia menyebabkan rasa tidak selesa, anak anda bolehlah atasi dengan cara berikut :

Makan ubat tahan sakit seperti ibuprofen.
Sapu gel pada sekitar payudara bagi melegakan rasa sakit.
Pakai bra sokongan bagi mengurangkan rasa sakit.

Kredit Foto : health.clevelandclinic.org
Bolehkah Payudara Tumbuh Dengan Saiz Berbeza
Payudara yang sedang membesar tidak semestinya tumbuh dengan saiz yang sama dan ia adalah normal. Walaupun ia sudah tumbuh sepenuhnya, ia juga boleh kekal sebagai saiz yang berbeza.
Biasanya ia tidak begitu ketara dan bukanlah perkara yang perlu dirisaukan.
Bila Perlu Berjumpa Doktor?
Biasanya fasa pertumbuhan payudara ini tidak mendatangkan masalah kesihatan bagi anak gadis.
Gumpalan yang tumbuh secara tiddak normal juga jarang berlaku ketika payudara sedang membesar.
Namun, jika anak anda rasakan gumpalan tumbuh secara tidak normal atau rasa sakitnya semakin susah dikawal, rujuklah pada doktor untuk dapatkan solusi yang terbaik.

Kredit Foto : medicalnewstoday.com
Semakin anak membesar, isu ini mungkin agak memalukan untuk dibincang. Namun, ia adalah penting agar anak anda lebih bersedia untuk lalui fasa baligh.
Apabila payudara sudah tumbuh sepenuhnya, anda perlu ingatkan anak anda untuk semak keadaan payudara dari masa ke semasa.
Bukan saja anak, kita juga kena rajin periksa payudara sendiri bagi memastikan tiada gumpalan asing yang tidak diingini tumbuh. Jika ada, segeralah berjumpa dengan doktor untuk pemeriksaan lanjut.
Anda juga sudah boleh mula belikan anak bra bagi menyokong buah dada yang membesar. Carilah bra yang muat dengan elok dan selesa dengannya.
Pesan juga pada anak untuk tidak memakai bra sepanjang masa bagi memberikan ruang kepada kulit untuk bernafas.
Sumber rujukan :

Do breasts hurt when they grow?
https://www.medicalnewstoday.com/articles/319270
Physical Development in Girls: What to Expect During Puberty
healthychildren.org


Cara Mudah Buat Gubahan Orkid Latex, Penyeri Dekorasi Raya Rumah

Penataan ruang rumah semasa hari perayaan sangat penting. Dari pemilihan warna cat, fabrik langsir, jenis sofa sehinggalah tekstur karpet sangat dititik beratkan. Namun begitu, bunga hiasan seolah pelengkap kepada penataan gaya di rumah. Sama ada bunga hidup atau tiruan, setiap satu mempunyai kelebihan sendiri.
Gubahan bunga mempunyai pelbagai jenis. Jika dahulu gubahan gaya Inggeris menggunakan bunga ros menjadi pilihan sebagai dekorasi. Kini, ramai lebih gemar memilih orkid sebagai bunga hiasan penyeri rumah.

GUBAHAN ORKID 3 TANGKAI

Menurut pereka hiasan dalaman, Awienaz, gubahan bunga orkid kebiasaannya diletakkan di ruang tamu sebagai penyeri ruangan dengan variasi warna bunga yang ceria, iaitu kuning, ungu dan merah jambu. Bunga orkid juga menjadi pilihan kerana tampak eksklusif, padan dengan ciri minimalis yang menjadi ikutan dalam penataan dekorasi rumah.

GUBAHAN BUNGA ORKID LATEX
Bahan-bahan

Bunga orkid tiruan latex (3 tangkai)
Daun orkid tiruan latex ( 3 tangkai)
Buluh saiz kecil /ranting kecil (3 batang)
Pasu saiz medium berisi span
Dried moss (lumut kering)
Cable tie

Cara-cara

Isi pasu dengan span, gamkan dried moss (lumut kering) menutupi span dan tunggu sehingga gam kering.
Ukur ketinggian gubahan yang diingini, bengkokkan hujung tangkai orkid, letak gam dan cucuk kedalam span.

Ulang langkah diatas dengan ketinggian tangkai orkid yang berbeza.
Guna bunga orkid tiruan jenis latex kerana ia lebih kelihatan semulajadi dan tahan lebih lama.
Tambah buluh atau ranting kecil untuk menyokong tangkai orkid. Ikat tangkai orkid dan buluh menggunakan cable tie.

Untuk nampak gubahah lebih hidup (natural), lenturkan dan bentuk tangkai orkid.
Kemudian, penuhkan dasar gubahan dengan daun orkid.
Tambah aksesori seperti moss stone atau succulent kecil mengikut citarasa masing-masing.

Boleh lawati Instagram milik Awienaz untuk melihat pelbagai gubahan jenis lain – Awienazmustafha (@awienazmustafha) • Instagram photos and videos
Tonton video penuh gubahan orkid di platform Youtube Sirap Limau. Jangan lupa subscribe!